ועדת הכלכלה, כנסת 19, פרוטוקול מספר 287, 2014-06-16 13:00

אבישי ברוורמן: רבותי, צהריים טובים.

אבישי ברוורמן: עו"ד סומפולינסקי פה ועכשיו גם המשנה ליועץ המשפטי עו"ד בנדלר פה.

אבישי ברוורמן: לשמאלי יושב יושב-ראש ועד עובדי המדינה אריאל יעקבי שאני מאוד מעריך ומכבד אותו.

אריאל יעקובי: שגם הוא מאוד מעריך ומכבד אותך.

אבישי ברוורמן: זה לגנותך.

אבישי ברוורמן: הוא מבקש שאני אשחרר אותו מהישיבה הזו כי אני לא חושב שכרגע תהיה התקוטטות גדולה.

אבישי ברוורמן: אתה משוחרר, לך למקומות האחרים.

אבישי ברוורמן: אתה תחזור אלינו כשהדברים יהיו יותר מעניינים.

אריאל יעקובי: תודה רבה.

אבישי ברוורמן: אנחנו בהצעת חוק התקשורת (בזק ושידורים) (תיקון מס' 57).

אבישי ברוורמן: היתה לנו ישיבה בהשתתפות השר ארדן לגבי הנושאים הכלליים.

אבישי ברוורמן: זוהי ישיבה שלישית.

עפו אגבאריה: צריכה להיות ישיבה אחרת בשעה אחת, לא?

אבישי ברוורמן: אני שואל את ידידי חבר הכנסת ד"ר אגבאריה, מה הביא אותך לכאן?

אבישי ברוורמן: חוק הבזק והתקשורת.

עפו אגבאריה: לא, אצלי כתוב משהו אחר.

עפו אגבאריה: האם המרעה זה נדחה למועד אחר?

אבישי ברוורמן: תשאל את הגברת ורון.

אבישי ברוורמן: הישיבה על המרעה זה מחר בשעה אחת.

אבישי ברוורמן: פספסת ביום.

עפו אגבאריה: רשמו לי לא נכון - בסדר.

אבישי ברוורמן: אבל מחר באחת אתה פה, תודה.

אבישי ברוורמן: רבותי, אנחנו להקראה של החוק.

אבישי ברוורמן: עו"ד רועי ברית יקרא לנו את החוק.

רועי ברית: אנחנו עצרנו בסעיף 6סו המוצע, סעיף קטן (ב).

רועי ברית: הצבענו על פסקה (1).

אתי בנדלר: אני רק מציעה שתזכיר על מה דן כל הסעיף כדי שהוועדה תהיה בעניינים.

רועי ברית: סעיף 6סו - עניינו הוועדה לאיתור מועמדים.

רועי ברית: זו ועדה שתפקידה לאתר את המועמדים מתוך שהם נציגי ציבור שיהיו חברים במועצה לשידורים מסחריים.

לאה ורון: אני רוצה לומר לאנשים שהשאירו לי בקשות לרשות דיבור שזוהי ישיבה שלישית של הוועדה.

לאה ורון: הוועדה נמצאת בשלבים שהיא קוראת מסעיפי הצעת החוק ומחליטה מה לאשר, מה לא לאשר, בתיקונים או לא בתיקונים.

לאה ורון: לפיכך, הרישום להערות כלליות - אין מקומו עכשיו.

לאה ורון: אתם פשוט תאמרו את הדברים שלכם כשיגיע הסעיף הרלוונטי להערות.

אבישי ברוורמן: במקרה הזה, דברי לאה דברי אבישי.

אבישי ברוורמן: תודה.

אבישי ברוורמן: אנחנו פשוט רוצים להזיז את הטאבלטים שלנו.

רועי ברית: זה עמ' 1040 בהצעת החוק כפי שהתפרסמה.

רועי ברית: הסעיף המוצע זה 6סו - ועדה לאיתור מועמדים.

אבישי ברוורמן: נציג ציבור בעל מעמד ומומחיות.

אבישי ברוורמן: כבוד השר, מה שלומך?

אבישי ברוורמן: מזמן לא ראינו אותך.

התקשורת גלעד  ארדן: מה, זה חדש?

אתי בנדלר: ועדה ירוקה.

התקשורת גלעד  ארדן: מה, זה מהיום?

אבישי ברוורמן: לא.

אבישי ברוורמן: מכיוון שאתה שר להגנת הסביבה אז אמרנו שוועדת הכלכלה תהיה הראשונה שתעשה את זה כי אתה תתמוך בזה.

התקשורת גלעד  ארדן: אני לא יודע את נפשי מרוב אושר.

אבישי ברוורמן: כבוד השר, אנחנו עוברים להקראה ואנחנו בעמ' 1040 כאשר אנחנו מגדירים את אותם אלה שיהיו נציג הציבור, אנחנו ועדה לאיתור מועמדים.

רועי ברית: סעיף 6סו – סעיף קטן (ב), הצביעו על פסקה (1).

רועי ברית: אני ממשיך מפסקה (2).

רועי ברית: " (2) נציג ציבור בעל מעמד ומומחיות בתחום התרבות או החינוך, שיבחר המנהל הכללי של משרד התרבות והספורט; (3) נציג ציבור חבר הסגל האקדמי במוסד מוכר כמשמעותו בחוק המועצה להשכלה גבוהה, התשי"ח-1958, בעל מומחיות בתחום התקשורת שתבחר המועצה להשכלה גבוהה כמשמעותה בחוק האמור.

אבישי ברוורמן: תודה, רועי.

אבישי ברוורמן: אני חושב שזה מובן מאליו.

אתי בנדלר: לי יש הערה קטנה.

קריאה: בסעיף (2) היה בתחום התרבות או היצירה.

קריאה: היתה הצבעה כבר על זה.

אתי בנדלר: לא.

לאה ורון: לא היתה הצבעה והנציגים של משרד התקשורת התבקשו להקריא נוסח.

לאה ורון: אני מבינה מעו"ד נויפלד שאתם גיבשתם את התיקונים.

דנה נויפלד: לא, אני אמרתי שאנחנו נציג בעל פה בוועדה.

דנה נויפלד: בינתיים השר מעדכן שהוא מבקש לעמוד על הנוסח שהוצע בממשלה, הנוסח המקורי שהיה בכחול.

אבישי ברוורמן: מה הסיבה?

גלעד ארדן: דבקות בעקרונות והמשכיות, אלא אם כן יש הצעה.

גלעד ארדן: ניסיתי להבין מהיועצת המשפטית האם יש הצעה חלופית.

גלעד ארדן: אם יש הצעה חלופית אני מוכן לשקול אותה.

אתי בנדלר: היתה הצעה, אני לא זוכרת של מי.

אתי בנדלר: אבל היתה במקום החינוך - - -

לאה ורון: או היצירה הטלוויזיונית או הקולנועית, אלה היו ההצעות שהועלו.

אתי בנדלר: היצירה הטלוויזיונית או הקולנועית, בתחום היצירה - - -

התקשורת גלעד  ארדן: אה, זה אני מסכים.

התקשורת גלעד  ארדן: זה בסדר.

התקשורת גלעד  ארדן: את לא הזכרת לי שזה היה השינוי.

דנה נויפלד: רגע, אני אזכיר.

דנה נויפלד: היו כמה הצעות ובסוף לא הגיעו פה לנוסח מוסכם וזו היתה הבעיה.

דנה נויפלד: היו כמה הצעות.

דנה נויפלד: היו כאלה שאמרו להוסיף את תחום היצירה, היו כאלה שביקשו את תחום היצירה הטלוויזיונית, והיו כאלה שהציעו תחום היצירה הטלוויזיונית או היצירה הקולנועית.

דנה נויפלד: לא היה נוסח מוסכם.

אבישי ברוורמן: אני מציע שנפתור את הבעיה הזו.

אתי בנדלר: האם במקום ב"תחום התרבות או החינוך" ניתן לכתוב: בתחום היצירה הטלוויזיונית או הקולנועית, אדוני השר?

קריאה: לא, זה מגביל מאוד.

קריאה: זה מגביל.

אבישי ברוורמן: חברת הכנסת לשעבר מלי פולישוק, בבקשה.

מלי פולישוק: שלום, אדוני.

מלי פולישוק: אני מעדיפה גם שיוריק מנכ"ל אקו"ם ידבר.

מלי פולישוק: אבל המטרה שלנו זה גם להזכיר שחלק ניכר וחשוב מהשידורים, גם רדיו, גם טלוויזיה, זה מוזיקה.

מלי פולישוק: אנחנו רוצים גם לשמור את המוזיקה הישראלית, את הזמר העברי.

אבישי ברוורמן: לכן, צריך יותר.

אבישי ברוורמן: את סומכת את ידייך על ה- - -?

מלי פולישוק: לא, אנחנו חושבים שצריך להיות כאן בהרכב המועצה בסעיף קטן (1) שאחד הנציגים לפחות יהיה בתחום היצירה המוזיקלית, ובסעיף קטן (5) אפשר אחד מהנציגים המוזיקליים.

מלי פולישוק: זאת אומרת, או פה או פה.

מלי פולישוק: מצדנו, שיהיה בשניהם.

מלי פולישוק: אבל לא יכול להיות שאין נציגות למוזיקה, במיוחד המוזיקה העברית.

מלי פולישוק: ביצירות המוזיקליות שיש עכשיו בערוצים המסחריים המוזיקה העברית היא בין 10% ל-15%, 20%.

מלי פולישוק: אנחנו רוצים שהתרבות שלנו תהיה גם עם מוזיקה בעברית.

מלי פולישוק: זה מאוד מאוד חשוב.

אבישי ברוורמן: הבנתי.

אבישי ברוורמן: אני מנסה למצוא פה הצעת פתרון.

התקשורת גלעד  ארדן: יש לי הצעה.

התקשורת גלעד  ארדן: ההצעה שמנהלת הוועדה הסבה את תשומת ליבי, בצדק, אמרנו אז שנוריד את המילים: "או החינוך" ויהיה כתוב: בתחום התרבות או היצירה הטלוויזיונית או הקולנועית.

אבישי ברוורמן: התרבות כולל את המוזיקה.

קריאה: לא בהכרח.

יורם בן דוד: התרבות כולל גם בישול ואופנה.

אבישי ברוורמן: רבותי, אני חושב שאם זה יביא את המשיח אז נקרא לזה מה שאמרה עו"ד בנדלר: בתחום הטלוויזיונית, הקולנועית.

אתי בנדלר: לא.

אתי בנדלר: היצירה הטלוויזיונית, הקולנועית או המוזיקלית.

אבישי ברוורמן: בסדר גמור.

קריאה: הישראלית.

אבישי ברוורמן: הישראלית.

התקשורת גלעד  ארדן: אז כותב תסריטים לא יכול להיות.

קריאה: הוא יכול להיות.

קריאה: הוא גם בטלוויזיה וגם בקולנוע.

אבישי ברוורמן: בהחלט, בסדר.

אבישי ברוורמן: רבותי, המוזיקה בפנים?

אתי בנדלר: מוזיקלית.

אתי בנדלר: אני לא כותבת מוזיקה ישראלית כי יש תנאים אחרים.

אביגדור דנן: אני אביגדור דנן, אני יועץ המשפטי של הטלוויזיה החינוכית שהיא יחידת סמך של משרד החינוך.

אביגדור דנן: אבל פה אני אייצג את עמדת שר החינוך.

אביגדור דנן: הוא מבקש לא למחוק את המילה "חינוך" מהנוסח והוא מבקש אם אפשר שגם ההתייעצות תהיה עם מנכ"ל משרד החינוך בהחלטה של הנציג.

אבישי ברוורמן: כבוד שר התקשורת, מה אתה אומר?

אבישי ברוורמן: מה זה ההתייעצויות האלה?

אבישי ברוורמן: כל כך הרבה מתייעצים?

אבישי ברוורמן: מה יוצא מכל ההתייעצויות האלה?

אבישי ברוורמן: כל אחד מתייעץ- להחליט ולהתקדם.

אבישי ברוורמן: אני חושב שהוא תמיד יכול להרים טלפון לחברו שי פירון בלי הנוסח הזה.

גלעד ארדן: הוא מדבר על (ג), דנה, כי (ג) זה המל"ג.

אתי בנדלר: לא.

אתי בנדלר: הוא מדבר בדיוק על פסקה (2).

אבישי ברוורמן: לא הגענו ל-(ג).

אביגדור דנן: לא להוריד את החינוך ולהוסיף את - - -

גלעד ארדן: אבל בסעיף (2) אני לא בוחר בכלל.

דנה נויפלד: הוא רוצה שבמקום מנכ"ל משרד התרבות יבוא מנכ"ל משרד החינוך.

אביגדור דנן: לא, ביחד.

גלעד ארדן: מה, זה ועדה פריטטית?

קריאה: אדוני השר, לא בטוח שהטלוויזיה החינוכית תהיה בכלל במשרד החינוך לפי התוכנית שלך על רשות השידור.

אבישי ברוורמן: אדוני, מכיוון שרשות השידור לא כאן אני לא רוצה לשמוע מילה, אחרת אני אכעס שהוא לא פה.

דנה נויפלד: מדברים פה על מי בוחר את הרכב ועדת האיתור.

אבישי ברוורמן: אני אגיד לך הערה והיא לא לשר הזה או אחר.

אבישי ברוורמן: השרים נלחמים על כל טריטוריה בכל סעיף וזה רק יוצא בלגאן.

אבישי ברוורמן: הרי סך הכול מה מדובר פה?

אבישי ברוורמן: תרבות והמוזיקה וזה.

אבישי ברוורמן: זה באמת נראה לי - אני לא יודע - - -

גלעד ארדן: אבל איך משרד החינוך קשור לבחירת הרגולטור לשידורים מסחריים?

גלעד ארדן: אני מציע שתסביר לנו.

אבישי ברוורמן: לא קשור לזה בכלל.

אתי בנדלר: חברי ועדת האיתור.

גלעד ארדן: אתם רוצים שיאשימו אתכם אחר כך ב"אח גדול"?

גלעד ארדן: מקסימום יאשימו אותי.

אבישי ברוורמן: באופן קבוע אדם אומר הטריטוריה שלי?

אבישי ברוורמן: אני חושב שכאן, עם כל הכבוד לשר החינוך שהכבוד אליו הוא רב, זה לא מהותי.

אבישי ברוורמן: לכן, את המוזיקה בפנים, החינוך בחוץ.

אתי בנדלר: ההצעה גם לא ברורה.

אתי בנדלר: השאלה מי ממנה את הנציג הנוסף, את הנציג השני בוועדת האיתור.

אתי בנדלר: כאן הסמכות - מוצע שהיא תהיה של מנכ"ל משרד התרבות והספורט.

אתי בנדלר: אתה לא יכול שיהיו שני ממנים.

אבישי ברוורמן: מנכ"ל משרד התרבות.

אבישי ברוורמן: אי-אפשר שניים.

אבישי ברוורמן: לא ימלכו שני מלכים בכתר אחד.

אבישי ברוורמן: הבעיה היא שבישראל - - -

אתי בנדלר: שהמנכ"ל האחד יתייעץ עם המנכ"ל השני?

אביגדור דנן: לא בהתייעצות ולא - - -, אי-אפשר במשותף - - -

דנה נויפלד: לא, זה לא - - -

30686: אני עו"ד מירב כהן, משרד התרבות והספורט.

30686: סליחה, אני מתנצלת בפני הוועדה.

30686: חיפשתי למעלה מ-45 דקות חניה.

אבישי ברוורמן: בואי שבי, העיקר שהגעת בשלום.

גלעד ארדן: אם היא תוותר אז תיפתר הבעיה.

30686: באתי בשביל לא לוותר.

30686: אנחנו רוצים שנציג של שרת התרבות והספורט יישאר ב- - -

אבישי ברוורמן: אבל אמרנו את זה.

דנה נויפלד: הוא לא נציג של השרה.

דנה נויפלד: הוא נציג ועדת האיתור, נציג ציבור, שמי שבוחר אותו הוא מנכ"ל משרד התרבות.

דנה נויפלד: זה לא נציג של השרה ולא נציג של המשרד.

30686: זה לא מה שמופיע בנוסח.

דנה נויפלד: זה מופיע בהצעה, תסתכלי בהצעה.

דנה נויפלד: אולי את מדברת על סעיף אחר, אנחנו בסעיף ועדת האיתור עכשיו.

גלעד ארדן: אפשר לכתוב כבר את שמו?

גלעד ארדן: אביהו מדינה.

אבישי ברוורמן: גלעד, אני רואה שאתה היום - - -

גלעד ארדן: אחרי הדיון בבוקר - - -

אבישי ברוורמן: הייתי גומר לך את זה בשתי דקות.

גלעד ארדן: תשאל את אתי.

גלעד ארדן: אם לא היתה שם יועצת משפטית שכל כך מקפידה על חופש הביטוי באובר דמוקרטיה שמדינתנו סובלת ממנה - - -

אבישי ברוורמן: רבותי, אני מסיים.

אבישי ברוורמן: האקורד של המוזיקה בפנים, התרבות מובילה.

אבישי ברוורמן: עו"ד נויפלד, תקראי לי את הניסוח או עו"ד ברית.

רועי ברית: יש לנו: נציג ציבור בעל מעמד או מומחיות בתחום התרבות או היצירה הטלוויזיונית, הקולנועית או המוזיקלית.

אבישי ברוורמן: יפה.

אתי בנדלר: רגע, שיבחר המנהל הכללי של משרד התרבות והספורט.

אתי בנדלר: אני רוצה להעיר הערה ניסוחית שאני עדיין לא יודעת איפה אני אשלב אותה.

אתי בנדלר: בפסקה (1) נאמר: "נציג ציבור בעל מעמד ציבורי".

אתי בנדלר: כאן כתוב: "נציג ציבור בעל מעמד".

אתי בנדלר: אני לא יודעת אם זה מעמד ציבורי או לא מעמד ציבורי.

אתי בנדלר: בפסקה (3) תיכף נגיע לבעל מומחיות, תיכף נגיע.

אבישי ברוורמן: אני לא יודע מה זה בכלל בעל מעמד?

אבישי ברוורמן: מה זה מעמד?

אבישי ברוורמן: את השאלה מיהו יהודי אנחנו לא מסוגלים לפתור, אבל מיהו בעל מעמד?

אתי בנדלר: בפסקה (1) מדובר בנציג ציבורי בעל מעמד ציבורי.

אתי בנדלר: בפסקה (2) זה נציג ציבור בעל מעמד, לאו דווקא ציבורי.

אתי בנדלר: בפסקה (3) בכלל מדובר על בעל מומחיות.

אתי בנדלר: אני אומרת כבר שבסופו של דבר בשלב הכנת הנוסח אני ככל הנראה אאחד את המונחים.

אבישי ברוורמן: את תאחדי את זה, בהחלט.

אבישי ברוורמן: קיבלנו, אני לא רוצה להתווכח על זה.

דנה נויפלד: מומחיות ומעמד ציבורי זה לא אותו דבר.

דנה נויפלד: אין שום בעיה שהוועדה תקבל את זה, אבל זה לא אותו דבר.

אתי בנדלר: תעזבי רגע את המומחיות.

אתי בנדלר: כרגע את המעמד הציבורי.

גלעד ארדן: אני הייתי כותב בעל ידע וניסיון.

קריאה: זה מה שאני הצעתי בפעם הקודמת.

אבישי ברוורמן: כן, נכון.

אבישי ברוורמן: משהו כוללני יותר - בעל ידע וניסיון רלוונטי.

אתי בנדלר: היתה איזושהי סיבה שביקשו שוב מעמד.

גלעד ארדן: מעמד זה מאוד מאוד סובייקטיבי.

גלעד ארדן: אפשר לדון על זה בבג"צ שנים.

אבישי ברוורמן: יש אנשים בעלי מעמד שתוך שנייה המעמד שלהם יורד ולא ברור על מה הם עמדו בכלל.

אתי בנדלר: אם אני מבינה מדוע המציעים הוסיפו את המילים האלה "בעל מעמד" – הרי אנחנו רוצים לוודא בסופו של דבר שמי שייבחר לוועדת האיתור ומי שייבחר על-ידי ועדת האיתור יהיו אנשים שיש להם כבר איזשהו רקורד מוכח.

גלעד ארדן: רקורד זה מעמד כאילו?

אתי בנדלר: כן.

גלעד ארדן: למה באנגלית?

אתי בנדלר: כי מי שסיים את לימודיו שלשום, עם כל הכבוד, אז לכאורה - - -

גלעד ארדן: אמרתי ניסיון, ידע וניסיון.

אבישי ברוורמן: ידע וניסיון.

אתי בנדלר: אז השאלה היא מה זה הניסיון.

אתי בנדלר: האם בתקופת הלימודים שעבדתי כסטודנטית במשרד עורכי דין הופך אותי לבעלת ניסיון?

אתי בנדלר: לכאורה כן.

אתי בנדלר: לכן, יש בזה איזשהו ערך נוסף במילים האלה.

אבישי ברוורמן: רבותי, אנחנו נשב פה שלושים שעות על הדבר הזה ולהקצות עשרה מיליארדים או לתקציב הביטחון או להתנחלויות אנחנו נאשר בשנייה.

גלעד ארדן: או למחוק חובות של הקיבוצים - גם אפשר.

אבישי ברוורמן: או של הקיבוצים – אוקיי, תודה.

אבישי ברוורמן: הכול אפשר.

אבישי ברוורמן: במקרה זה זה אותו הדבר.

אתי בנדלר: לכן, זה צריך להיות בעל מעמד, מה שגם שעו"ד סומפולינסקי מזכירה לי שכל הסעיפים של המועצה, הנציגים שם הם בעלי מעמד.

אבישי ברוורמן: בסדר.

אבישי ברוורמן: אתם רק תעשו איחוד הגדרות ואנחנו בפעם האחרונה מצביעים.

אבישי ברוורמן: אנחנו מצביעים על המוזיקלי.

מלי פולישוק: אבל ומוזיקלי?

אבישי ברוורמן: ומוזיקלי.

גלעד ארדן: או מוזיקלי, לא ומוזיקלי.

גלעד ארדן: האוזן היא מוזיקלית, הניסיון הוא או מוזיקלי.

מלי פולישוק: האוזן שלי היא מוזיקלית, לכן אני רוצה ו-.

אבישי ברוורמן: דנה, אני מצביע על זה, אני מאשר על שלוש הרגליים: טלוויזיה, קולנוע ומוזיקה.

קריאות: או.

לאה ורון: טלוויזיה, קולנוע או מוזיקה.

מלי פולישוק: היושב-ראש אמר ו-, למה אתם מקלקלים לו?

לאה ורון: הוא אמר או.

אבישי ברוורמן: גברת פולישוק, את לא רוצה שאני אזכיר לך את הסדרה של "פולישוק".

לאה ורון: פסקה (2) אושרה.

אבישי ברוורמן: הצבעה

אבישי ברוורמן: הפסקה אושרה.

אבישי ברוורמן: אושרה, כן.

אבישי ברוורמן: (3) גם אושר.

אתי בנדלר: לא, עדיין לא.

אבישי ברוורמן: יש פה בעיה?

אתי בנדלר: האם כאן אתם לא צריכים בעל מעמד?

אבישי ברוורמן: הוא כבר בעל מעמד.

אתי בנדלר: מן הסתם, יש לו כבר מעמד – אוקיי.

אבישי ברוורמן: אני מאשר את (3) ואנחנו מתקדמים ל-(ג)

אבישי ברוורמן: בעד פסקה (ב)(3)– פה אחד

גלעד ארדן: למה מן הסתם יש לו מעמד?

אתי בנדלר: אני לא יודעת.

אתי בנדלר: אם אדוני חושב שצריך אפשר להוסיף את זה לנציג המל"ג.

אתי בנדלר: נציג המל"ג הוא בדרך כלל כזה שכבר הספיק ליצור את הקשרים המתאימים.

גלעד ארדן: בסדר, אבישי צודק.

גלעד ארדן: תמחקו את הערתי.

רועי ברית: אני אקריא את סעיף קטן (ג), לרבות שתי פסקאות שאנחנו מבקשים להוסיף: (4) ו-(5).

רועי ברית: "(ג) לא ימונה לוועדה לאיתור מועמדים ולא יכהן בה – (1) מי שהוא שר, סגן שר, חבר הכנסת, ראש רשות מקומית או סגנו, או חבר בהנהלה פעילה של מפלגה או בגוף בוחר כהגדרתו בחוק שירות המדינה (סיוג פעילות מפלגתית ומגבית כספים), התשי"ט–1959‏, וכל אדם אחר שיש לו זיקה אישית או עסקית לשר משרי הממשלה או מי שבשלוש השנים שקדמו להצגת המועמדות עסק בפעילות פוליטית; (2) מי שעלול להימצא, במישרין או בעקיפין, באופן תדיר, במצב של ניגוד עניינים בין תפקידו כחבר הוועדה לבין עניין אישי שלו או תפקיד אחר שלו; בפסקה זו, "עניין אישי" – כהגדרתו בסעיף 6סה(7); (3) מי שהורשע בעבירה שמפאת חומרתה, מהותה או נסיבותיה אין הוא ראוי לכהן כחבר הוועדה לאיתור מועמדים או מי שהוגש נגדו כתב אישום בשל עבירה כאמור וטרם ניתן פסק דין סופי.

רועי ברית: (4) מי שהוא עובד של בעל רישיון לשידורים מסחריים או בעל עניין בתאגיד שהוא בעל רישיון לשידורים מסחריים.

רועי ברית: (5) מי שקשור במישרין או בעקיפין, בעצמו או על-ידי קרובו, סוכנו, שותפו, או תאגידי המים שאחד מהאמורים הוא בעל עניין או מנהל בו, בחוזה או בעסקה מהותיים עם הרשות או עם בעל רישיון לשידורים מסחריים.

רועי ברית: "

לאה ורון: שתי הפסקאות שהן תוספת לסעיף התקבלו ממשרד התקשורת והוכנסו לאתר האינטרנט של הוועדה לטובת כולם.

דנה נויפלד: זה בשביל להשוות.

דנה נויפלד: זה אותם תנאים שחלים גם על חבר המועצה, אנחנו בסעיף של - - -

אבישי ברוורמן: רבותי, הסעיפים האלה הם ברורים מאליהם.

אבישי ברוורמן: לכן, אני לא חושב שצריך לדון בהם יותר מדי.

אבישי ברוורמן: בעד פסקאות (ג)(1)(2)(3)(4)(5)– פה אחד

אבישי ברוורמן: אני מאשר אותם וחברת הכנסת רוזין יכולה להצביע איתי.

אבישי ברוורמן: אבל עדיין לא, הפעם זה יאושר פה אחד.

אבישי ברוורמן: בבקשה, (ד).

רועי ברית: "(ד) בבחירת נציגי הציבור, תבחן הוועדה לאיתור מועמדים את עמידת המועמדים בתנאי הכשירות הנדרשים לפי סימן זה ותמליץ על המועמדים המתאימים ביותר לכהן כחברי המועצה.

רועי ברית: (ה) הוועדה לאיתור מועמדים תפעל על פי הכללים הנהוגים בשירות המדינה לגבי עבודתן של ועדות לאיתור מועמדים, בשינויים המחויבים.

רועי ברית: (ו) הוועדה לאיתור מועמדים תפעל שישה חודשים לפחות לפני תום תקופת הכהונה של כל מועצה מכהנת, לשם גיבוש רשימת המועמדים לכהן כחברי מועצה במועצה הבאה.

רועי ברית: (ז) דינם של חברי הוועדה לאיתור מועמדים כדין עובדי המדינה לעניין חוק שירות הציבור (מתנות), התש"ם–1979‏.

רועי ברית: "

אבישי ברוורמן: יש הערות?

אתי בנדלר: כן, אדוני.

אתי בנדלר: דבר ראשון, מנוסח סעיף קטן (ד) לא ברור מה קורה.

אתי בנדלר: לכאורה עולה שהוועדה לאיתור מועמדים אמורה להמליץ בפני השר על שמונה מועמדים.

אתי בנדלר: היא אמורה להמליץ על המועמדים המתאימים ביותר, כמובן לדעתה, לכהן כחברי המועצה.

אתי בנדלר: אבל כיוון שבסופו של דבר השר - לא הוא שממנה, האם ברור שהשר צריך למנות את מי שהוועדה המליצה עליו או שהשר אומר: אינני רוצה.

אתי בנדלר: אני לא רוצה, תנו לי מועמדים אחרים - זו שאלה אחת.

אתי בנדלר: זאת אומרת, האם הוועדה מוגבלת במספר המועמדים שהיא אמורה להמליץ עליהם בפני השר?

גלעד ארדן: היה דיון על זה פעם שעברה.

דנה נויפלד: דיברנו על זה כי הסעיף שנמצא אחריו מדבר על כללים הנהוגים בשירות המדינה לגבי עבודה של ועדות איתור, והכללים הנהוגים, ההנחיות בעניין הזה - יש נוהל של הנציבות בעניין הזה.

דנה נויפלד: זה לא בהכרח מוגבל למספר החברים המדויק שיש במועצה.

אתי בנדלר: ואז?

אתי בנדלר: לוועדה יהיה שיקול דעת?

אתי בנדלר: זה מה שאת מנסה לומר?

דנה נויפלד: כן.

אתי בנדלר: את מפנה כאן לנוהל שלא מוכר לחברי הוועדה.

אתי בנדלר: את מבקשת שהוא יאושר ב- - -

דנה נויפלד: אתי, אני מסבירה.

דנה נויפלד: יש נוהל של נציבות שירות המדינה שמדבר על איתור מועמדים באופן כללי, זה לא מיוחד לחוק הזה.

דנה נויפלד: הוא חל על כל ועדת איתור שחלה במדינה.

דנה נויפלד: הוא קובע שהמלצה של ועדת איתור, המלצת מועמדים, לכהונה למשרה כלשהי.

דנה נויפלד: יש שיקול דעת.

דנה נויפלד: הנוהל אומר שככלל הוועדה תמליץ על מועמד אחד, על מי שנמצא המתאים ביותר.

דנה נויפלד: אבל היא רשאית להמליץ על יותר ממועמד אחד, אך לא יותר משלושה.

דנה נויפלד: זאת אומרת, יש שיקול דעת בתוך הנהלים לעניין - - -

אתי בנדלר: הוועדה אמורה להמליץ בסופו של דבר על שמונה מועמדים.

אתי בנדלר: האם היא רשאית בשל כל אחד מהמומלצים שלה לתת אחד עד שלושה?

אתי בנדלר: זה אחד.

אתי בנדלר: זאת אומרת, שהיא יכולה לתת שמונה כפול 24 מועמדים שמתוכם יבחר השר את השמונה?

אתי בנדלר: דבר שני, נניח שהיא נותנת שמונה, היא נותנת תשעה.

אתי בנדלר: האם השר כבול להמלצות שלה או שהוא יכול להגיד לה: המומלצים האלה לא נראים לי, תני לי מומלצים אחרים?

דנה נויפלד: זה כבר דין כללי לעניין אי קבלה או קבלה של מומלצים של ועדת איתור.

דנה נויפלד: יש גם פסיקה בנושא הזה, את בוודא מכירה.

דנה נויפלד: פסק הדין המנחה בעניין הזה מסביר באיזה נסיבות ניתן או לא ניתן לקבל, שהשר יכול בין לקבל או לא לקבל המלצה של ועדת איתור.

אתי בנדלר: קודם כל, לשאלה הראשונה - לכאורה אם כך הוועדה יכולה להמליץ על 24 מועמדים והשר יכול לבקש ממנה: תמליצי לי על 24 מועמדים במקום שמונה?

אתי בנדלר: זה מה שאת אומרת לי?

דפנה גלוק: שיקול הדעת הוא לא של השר, שיקול הדעת הוא של הוועדה.

דפנה גלוק: הוועדה אינה חייבת, וגם אם השר מבקש היא אינה חייבת.

דפנה גלוק: היא פועלת בהתאם לשיקול דעת.

דנה נויפלד: נכון.

דנה נויפלד: היא יכולה להביא מספר רב יותר של מועמדים מאשר - - -

אבישי ברוורמן: אם תהיינה בעיות יותר מאוחר אנחנו נפתור אותן.

אתי בנדלר: לא נוכל לדון.

אתי בנדלר: לכנסת לא יהיה שוםsay בעניין הזה.

אתי בנדלר: זה השלב להחליט.

אבישי ברוורמן: עו"ד נויפלד, עו"ד בנדלר, אני מרגיש שאני קטן ממעש.

אבישי ברוורמן: אני נפלתי פה.

אבישי ברוורמן: מה אנחנו עושים?

אתי בנדלר: אדוני הגדול לצורך העניין הזה כי הוא זה שבידו האצבע.

אבישי ברוורמן: אז תמליצי לי.

דנה נויפלד: יש שיקול דעת לוועדת האיתור לגבי מספר המומלצים שהיא מביאה בפני השר.

אבישי ברוורמן: אתי, רע בזה?

אתי בנדלר: זו שאלה של מדיניות שהוועדה צריכה להחליט מה נכון בעיניה.

אתי בנדלר: יש כאן שאלה שהוצגה בתחילת הדיונים, פחות או יותר, לגבי סמכויות המינוי לפי החוק הזה כמו שהשאלה הזו נשאלת בחוק השידורים הציבוריים, בעצם איזה מעמד נותנים לשר או לאישיות פוליטית זו או אחרת בקביעת המינויים?

אבישי ברוורמן: אני חושב שאמרו את זה גלעד ואני וכולם, בסופו של דבר, אי-אפשר.

אבישי ברוורמן: כמה שאנחנו רוצים גופים סטטוטוריים מנותקים בסופו של דבר יש בסוף השרשרת תמיד אדם פוליטי.

אבישי ברוורמן: אם הוא אדם שהוא מאוד ממלכתי אז יהיה טוב.

אבישי ברוורמן: אם הוא אדם שהוא לא ממלכתי הוא ימצא את כל הטריקים האפשריים כי בסופו של דבר אנחנו דנים עם בני אדם ו- policies personnel.

אבישי ברוורמן: אי-אפשר למנוע את הכול.

אבישי ברוורמן: לכן, אני אתן לגלעד שמצביע כל כך יפה את רשות הדיבור.

אבישי ברוורמן: אני רוצה לא לשבת ולהתווכח.

אבישי ברוורמן: הלא לא נפתור את כל הבעיות האלה.

אבישי ברוורמן: חלק מהן תלוי באישיות.

אבישי ברוורמן: אני לא מאמין.

אבישי ברוורמן: אפילו העיתונאים מגיעים: יוסי בר מוחא, רותם אברוצקי.

אבישי ברוורמן: הסורים על הגדרות, בואו.

גלעד ארדן: אני מאוד מעריך את עמדתה של היועצת המשפטית כידוע, בלי אנדרסטייטמנט לביטוי הזה.

גלעד ארדן: אבל דומני שפשוט קיימנו.

גלעד ארדן: יש לי תחושת דז'ה וו.

גלעד ארדן: דיברנו כי נחמן העלה את זה אז ואני הגבתי לזה והוא אפילו השתכנע ממה שאמרתי ואבישי אז תמך בעמדה הזו.

גלעד ארדן: אני רוצה להסביר.

גלעד ארדן: הרי בסופו של דבר יש תפקידים שיש בהם מן קביעת המדיניות והם תפקידים שלא נבחרים במכרז של נציבות שירות המדינה ומי שנבחר אליהם גם לא יכול לקבל קביעות אלא הוא מתמנה לקדנציה והוא הולך בסוף הקדנציה, אלא אם כן בוחרים בו שוב.

גלעד ארדן: בעבר השרים היו ממנים בעצמם את בעלי התפקידים הללו אני חושב שגם מתוך הגישה שהאנשים האלה לא מקבלים קביעות בשירות המדינה, גם מתוך איזושהי ראייה שיש לשר אחריות ברמת המדיניות על התוצאה הסופית, אז משאירים לו איזושהי מרווח שיקול דעת שבעבר היה הרבה יותר גדול כי הוא היה בוחר ממש את האנשים.

גלעד ארדן: לאחר מכן הם מתפקדים באופן עצמאי.

גלעד ארדן: פה בעצם אני או הממשלה מוותרת על היכולת שלי להחליט ולשלוף מישהו ממקום מסוים.

גלעד ארדן: היא יוצרת ועדת איתור, שתשימו לב, בוועדת איתור הזו למי שאני ממנה כלל אין רוב בכלל מתוך השלושה, והוועדה לפי פעולת האיתור, לפי התנאים שהחוק קובע שזה מוסיף על התנאים הקבועים ממילא בחוק החברות הממשלתיות כי זה הרי דרישות על הדרישות שקיימות, היא אמורה לאתר מספר אנשים.

גלעד ארדן: אני חושב שזה כן נכון וראוי, כמו שאתה אמרת, להשאיר מתוך האנשים האלה שעמדו בכישורים והוועדה איתרה אותם מבלי השפעתו הישירה של השר איזשהו שיקול דעת לתמהיל הנכון.

גלעד ארדן: אני חושב שזה שונה.

גלעד ארדן: אנחנו מדברים על תקשורת מסחרית שהפיקוח הוא לא פנימי.

גלעד ארדן: האנשים האלה לא יכולים להדיח את מנכ"ל ערוץ 2 או ערוץ 10, בשונה מרשות השידור, דרך אגב, ששם המודל שאנחנו מביאים הוא אחר לגמרי.

גלעד ארדן: שם באמת הדירקטורים שייבחרו יכולים להדיח את מנכ"ל רשות השידור.

גלעד ארדן: לכן, השוני הזה.

גלעד ארדן: אני אומר את זה גם ליועצת המשפטית.

אתי בנדלר: אני רוצה לומר מילה לגבי פסקה (ו).

אתי בנדלר: יש עוד הערות לפני כן, אבל אני אחכה.

אבישי ברוורמן: לחברת הכנסת רוזין יש שאלה.

מיכל רוזין: יש לי שתי שאלות.

מיכל רוזין: כזכור לי, אני ניהלתי את הדיון הזה בפעם שעברה בדיוק בשלב הזה.

מיכל רוזין: הייתם אמורים להביא לנו גם נוסח אחר.

אבישי ברוורמן: עשינו את זה.

אבישי ברוורמן: הכנסנו: מוזיקליים והכול ביחד.

מיכל רוזין: יופי, זה לא ידעתי.

גלעד ארדן: התרבות.

גלעד ארדן: הורדנו את החינוך.

אבישי ברוורמן: הכול, הכול.

אבישי ברוורמן: הכול סודר, מיכל רוזין.

מיכל רוזין: בסדר, יש במועצה עצמה נציגי - - - שאלה – מכיוון שאני באה מהוועדה לקידום מעמד האישה שהוצג שם מדד המגדר, הבטחתי להם שאני אייצג נאמנה גם את gender mainstream פה בוועדה.

מיכל רוזין: מדוע לכל אורך הוועדה, גם בוועדת האיתור, וגם בחברי המועצה, אין שום אזכור לייצוג הולם של נשים?

גלעד ארדן: כי יש חוק שחל על זה.

מיכל רוזין: ועדיין בהרבה מאוד חוקים גם ספציפית מגדירים ואומרים.

מיכל רוזין: בחוק הקודם היה באופן מוגדר שיש ארבע מתוך - - -

אבישי ברוורמן: יש, יש.

דנה נויפלד: יש, כבר הצבעת על זה.

דנה נויפלד: זה מופיע בסעיף אחר פה.

מיכל רוזין: כי אני חיפשתי את זה ולא מצאתי.

מיכל רוזין: אנא מצאי לי.

מיכל רוזין: בחוק הקודם זה היה, בחוק הזה אני לא רואה את זה.

גלעד ארדן: את מתכוונת לחוק התאגיד השידור הציבורי - דקלרציה.

מיכל רוזין: אם יש חוק כללי למה זה לא נמצא פה?

מיכל רוזין: האם אפשר להוסיף את זה?

גלעד ארדן: גם שם זה לא באמת נצרך.

גלעד ארדן: אני אגיד לך כשר, קשה לי לאחל לך שתהיה בקרוב שרה, אלא אם כן תחזרי בתשובה, תצטרפי למפלגתי - -

מיכל רוזין: כמו שיריב לוין אומר: רק תשני את המדיניות ואת מה זה נכס למדינת ישראל.

גלעד ארדן: - -אבל את תגלי שהוועדה לבחינת מינויים היא מאוד מקפידה בשנים האחרונות, ובצדק.

גלעד ארדן: היא פשוט עוצרת.

גלעד ארדן: אתה לא יכול להגיש מועמד אם היא רואה שיש שם כרגע חוסר איזון בין כמות הנשים והגברים.

מיכל רוזין: אבל היא כן טרחה לשים את זה בחוק רשות השידור, אז למה לא פה?

מיכל רוזין: בחוק הקודם זה היה אז משום מה זה הושמט פה?

גלעד ארדן: בחוק הקודם פה?

דנה נויפלד: לא, לא היה.

דנה נויפלד: יש לנו שני חוקים שרצים במקביל ואת צודקת ולא צודקת.

דנה נויפלד: בחוק הקודם של חוק רשות השנייה זה לא מופיע.

דנה נויפלד: בחוק השידור הציבורי שבעקבות חוק רשות השידור, בשניהם זה מופיע.

דנה נויפלד: אנחנו רצים בשני חוקים שהם בנושאים דומים אך לא זהים.

דנה נויפלד: בחוק הרשות השנייה לא היה, אין התייחסות.

מיכל רוזין: אבל למה שלא יהיה?

מיכל רוזין: אם שם בחוק חדש מכניסים את זה, למה לא פה?

דנה נויפלד: זה לשיקול דעת הוועדה.

אתי בנדלר: אני בעד, לחלוטין.

מיכל רוזין: אבישי, יש לך התנגדות שזה ייכנס פה כמו שמכניסים את זה בחוק החדש של רשות השידור?

אבישי ברוורמן: לא, אין לי התנגדות.

אבישי ברוורמן: מלי, אל תיקחי אותי בתור רע, חלק מחברותיי הטובות הן נשים.

מלי פולישוק: לא, אני רוצה שתצביע בעד.

גלעד ארדן: כמה יש במועצה פה?

אתי בנדלר: בחברי ועדת האיתור זה פחות משמעותי כי יש כאן בסך הכול שלושה חברי ועדה, אז ברור שלפחות אחת צריכה להיות כי אחרת אין ייצוג הולם.

אתי בנדלר: השאלה היא כשיש לך מועצה, למשל, שהמועצה כאן מורכבת מ-11 חברים, לכאורה גם שלוש - - -

מיכל רוזין: אתה מוביל זכויות נשים, לא?

גלעד ארדן: כמה יש?

גלעד ארדן: 11 במועצה?

אתי בנדלר: כן.

גלעד ארדן: תכתבו: ולא פחות מחמש.

אתי בנדלר: אוקיי.

אתי בנדלר: שם חשוב לכתוב את זה, תודה.

מיכל רוזין: יפה, תודה רבה – כל הכבוד.

אבישי ברוורמן: רבותי, כשמדברים ברור אז הדברים ברורים.

אבישי ברוורמן: עו"ד נויפלד, את יכולה להורות לעו"ד ברית לקרוא את הנוסח כמו שהוא.

דנה נויפלד: זה סעיף שכבר הוצבע.

דנה נויפלד: אני מניחה שאתי תגיד איך עושים את זה, זה ב-6סד.

אתי בנדלר: זה תוספת, אני לא צריכה בשביל זה דיון מחדש.

אתי בנדלר: מוצע עכשיו להוסיף לסעיף שדן במספר חברי המועצה במינוי המועצה לשידורים מסחריים, סעיף קטן נוסף ולפיו לפחות חמש מתוך 11 החברים תהיינה נשים.

אבישי ברוורמן: סגור.

אבישי ברוורמן: אני מעלה את זה להצבעה?

אבישי ברוורמן: מי בעד?

אבישי ברוורמן: בעד, אושר.

אבישי ברוורמן: שלושה פה אחד.

אבישי ברוורמן: אדוני, רצית להוסיף עוד משהו?

אבישי ברוורמן: אנחנו כבר אחרי הצבעה.

אבישי ברוורמן: אין לך התנגדות לנשים, סעיף אחר.

מימון שמילה: התכוונתי לסעיף הזה גם.

מימון שמילה: התוקף של חברי המועצה - - -

גלעד ארדן: הממשלה גם יכולה לבקש רביזיה.

גלעד ארדן: אם תשכנע אותי אני אשקול לבקש רביזיה.

מימון שמילה: אני מימון שמילה ממלא מקום יושב ראש המועצה.

מימון שמילה: השאלה שלי - אני מבין מסעיפי החוק שכל חברי המועצה, כל ה-11, פקיעת התוקף שלהם בבת אחת, וזה בשונה ממה שקיים אצלנו היום.

מימון שמילה: אם מישהו פתאום במהלך הזמן הפך להיות חבר כנסת והוא יוצא מהמועצה, לא בוחרים אף אחד במקומו.

דנה נויפלד: לא, לא.

דנה נויפלד: זה נכון מה שאמר מר שמילה לעניין המינוי של כלל החברים כיחידה אחת ביחד.

דנה נויפלד: יחד עם זאת, כאשר מתפנה חבר מועצה מתפקידו מסיבה כלשהי ממנים לו ממלא מקום ליתרת התקופה שהמועצה מכהנת.

מימון שמילה: ממלא מקום ולא קבוע.

דנה נויפלד: קבוע.

דנה נויפלד: הוא ממלא את מקומו.

קריאה: זה בסעיף 6עג.

אבישי ברוורמן: אתה מסופק?

מימון שמילה: מסופק.

אתי בנדלר: יהיו לי שאלות בעניין הזה.

אבישי ברוורמן: כשנגיע לסעיף.

אתי בנדלר: אבל זה מתקשר למה שאמרתי לאדוני שיש לי הערה לסעיף קטן (ו).

אתי בנדלר: סעיף קטן (ו) מדבר על כך שהוועדה תפעלה שישה חודשים לפחות לפני תום תקופת הכהונה של מועצה מכהנת.

אתי בנדלר: דהיינו, נקודת המוצא היא שממנים ועדת איתור שהיא פועלת כדי לאתר מועמדים לכהונת חברי מועצה.

אתי בנדלר: היא ממליצה עליהם לשר ומשה

אתי בנדלר: שר ממנה את חברי המועצה הוועדה הזו מתפזרת.

אתי בנדלר: אבל כפי שהוזכר קודם במענה לשאלה שנשאלה - -

גלעד ארדן: זה יחסוך את כל ההתייעצות עם 714 הגופים?

דנה נויפלד: כן, כן.

דנה נויפלד: זה הרעיון.

אתי בנדלר: זה בדיוק הכוונה.

גלעד ארדן: יופי.

אתי בנדלר: - -יכול שבתקופת כהונתה של המועצה יחדל או יחדלו חבר או חלק מחברי המועצה לכהן ואז צריך למנות במקומם חברי מועצה אחרים, אבל לכאורה אין לי כאן ועדה - - -

דנה נויפלד: אחת הסיבות, אם דיברנו מקודם, אתי, על מדוע כדאי להביא יותר מועמדים, זה יאפשר ליצור פול של מועמדים מתאימים שיאפשר במקרה של הפסקת כהונת של אחד המועמדים, יהיה אפשר להשתמש באותו פול, נקרא לו, של מועמדים שנמצאו מתאימים על-ידי ועדת האיתור.

דנה נויפלד: זה מתקשר לשאלה הקודמת שלך.

דנה נויפלד: זו אחת הדרכים למנוע את הצורך במינוי ועדה נוספת.

אתי בנדלר: ואם אין מועמדים נוספים ואם אין פול?

אתי בנדלר: או שזה באמת כבר לא רלוונטי.

אתי בנדלר: יכולים להיות מסיבות שונות.

גלעד ארדן: אם אין פול אז אם הייתי כיועץ משפטי הייתי מפרש במיוחד בלקונה כזו שצריך להקים מחדש ועדת איתור ולא השר יכול סתם למנות מישהו במקום.

אתי בנדלר: אז למה שהיא לא תהיה ככל שניתן כי לא לכולם יסכימו לכך?

גלעד ארדן: מה?

גלעד ארדן: כמו ברשות השידור שהכהונה שלה היא במקביל ל- - -?

אתי בנדלר: בדיוק, כן.

אתי בנדלר: ועדה מתמדת.

גלעד ארדן: בסדר, אבל אז צריך להכין מנגנון אם במהלך הקדנציה אחד מהשלושה האלה - - -

אתי בנדלר: מצוין, אז תמנה חדש באותה הדרך.

גלעד ארדן: איך אומרים ביידיש?

לאה ורון: "געשטארבן" - מת.

גלעד ארדן: בוועדות איתור אנשים בדרך כלל - - -

אתי בנדלר: הם חשובים.

אבישי ברוורמן: עו"ד שמיר, מה הפתרון?

הילה שמיר: אני מציעה, אם זה מקובל, בסעיף 6סו(ו) יש הוראה שאומרת שהוועדה לאיתור מועמדים תמשיך לפעול עד חצי שנה לפני תום תקופת מועצה מכהנת, אבל הכהונה שלה מוגבלת לשם גיבוש רשימת המועמדים לכהן כחברי מועצה במועצה הבאה.

הילה שמיר: אולי כדאי להוסיף לסעיף הזה: או לצורך מינוי חבר מועצה במקומו של חבר מועצה שפרש או שהופסקה כהונתו, ואז אותה ועדת איתור שקיימת כבר ממילא בוחרת גם חבר במקום החבר שפרש.

דנה נויפלד: יש פה שתי אופציות:

דנה נויפלד: פתרון אחד זה מה שהילה מציעה וזה שהוועדה הזאת תהיה כאילו ועדה מתמדת שתתכנס לצורך העניין כאשר חבר מועצה מסיים את תפקידו.

דנה נויפלד: אפשר לחשוב על אופציה שנייה שזה כן מתחבר למה שאתי אמרה שמלכתחילה ועדת האיתור תאתר, כמו חברי כנסת שיש לכל רשימה 120, תבחר יותר מחברי המועצה שיכהנו ואז אפשר יהיה להשתמש ברשימה הזו בתקופת הכהונה.

אתי בנדלר: אני פחות אוהבת את הפתרון הזה כי אז מלכתחילה את קוראת לוועדת האיתור להגיש רשימה מאוד רחבה של מועמדים ואנחנו בעצם לא רוצים להגיע לתוצאה הזו.

אבישי ברוורמן: לכן, עו"ד בנדלר, מה ההמלצה שלך?

אתי בנדלר: ההמלצה שלי היא כמו שאני הצעתי, שזו תהיה ועדה מתמדת.

אבישי ברוורמן: בסדר?

דנה נויפלד: אפשר, אין בעיה.

אבישי ברוורמן: עו"ד שמיר, גם את תומכת בזה.

אתי בנדלר: ועדה לאיתור מועמדי על והיא תכהן כל עוד לא מונתה ועדה אחרת או משהו כזה.

דנה נויפלד: ואז יש מנגנונים שלמים, סעיפים שלמים, שצריך להשלים אותם.

אתי בנדלר: אז מה את מציעה?

אבישי ברוורמן: חבר'ה, את הניסוחים, תסגרו את השורה התחתונה.

אבישי ברוורמן: תנו לי רק את הרוח שנוכל לאשר.

הילה שמיר: דנה, מהניסיון בחברות החדשות לפעמים קורה שאנחנו איתרנו דירקטורים בחברות החדשות בנקודת זמן מסוימת, כולל דירקטורים נוספים לרשימת פול, וכשרצינו לפנות אליהם זה כבר לא היה רלוונטי.

אתי בנדלר: נכון, ברור.

אבישי ברוורמן: דנה, אם לא - אנחנו נעשה רביזיה.

דנה נויפלד: אז נקבל את התיקון שמציעה עו"ד בנדלר עם ההתאמות הנדרשות מזה שזה ועדה מתמדת עכשיו, בסדר?

אבישי ברוורמן: בדיוק.

אבישי ברוורמן: כן, כל דבר בהתאם.

אתי בנדלר: כן.

אתי בנדלר: זאת אומרת, לגבי החלפת חברי ועדה וכו'.

אבישי ברוורמן: רבותי, אם כך, אני מעלה את זה להצבעה.

מימון שמילה: שנייה, לפני ההצבעה.

אבישי ברוורמן: מר שמילה, תמיד לפני הצבעה יש לך איזה מילה אחרונה.

גלעד ארדן: לא, בדרך כלל אחרי.

גלעד ארדן: עכשיו זה בסדר גמור.

מימון שמילה: לגבי פקיעת תוקף – כרגע שאלתי פה את דפנה לשמאלי – אני מבין שכולם פג תוקף, כל ה-11, בוחרים חדשים.

אבישי ברוורמן: כן, אמרנו את זה.

מימון שמילה: אני חושב שיש פה איזושהי בעיה.

קריאה: אלא אם כן מאריכים כהונה.

גלעד ארדן: לא.

גלעד ארדן: יש המשכיות, לא?

מימון שמילה: אין פה המשכיות.

גלעד ארדן: זה שונה מהמצב היום?

מימון שמילה: היום במועצה שלנו כל מי שהוא ארבע שנים, מחליטים האם מאריכים לו בארבע נוספים או מביאים מישהו אחר במקום.

מימון שמילה: יש איזושהי רציפות במועצה.

מימון שמילה: יש פה ידע שנצבר.

מימון שמילה: יום אחד אנחנו מאבדים את כל הידע וזה חבל.

אבישי ברוורמן: אני מסכים איתך ולכן אני מתפלא.

אבישי ברוורמן: אני מתפלא כי בדרך כלל אתה מעדיף שלפחות חלק מהאנשים בעלי ניסיון יעבירו את המקל.

גלעד ארדן: אם הניסיון הוא טוב.

גלעד ארדן: יכול להיות שיש ראש ממשלה שאתה תגיד שהניסיון הוא לא יתרון אצלו.

אבישי ברוורמן: אני על ראשי ממשלות לא מדבר.

אבישי ברוורמן: מאז רבין הפסקתי לדבר על ראשי ממשלות.

דנה נויפלד: אני אסביר.

דנה נויפלד: יש שני מודלים.

דנה נויפלד: אנחנו הרי עוסקים פה באיחוד של שני גופים.

דנה נויפלד: יש שני מודלים: מודל אחד הוא מודל מועצת הרשות השנייה.

דנה נויפלד: היא מתמנה כיחידה אחת ש-15 חבריה באים יחדיו.

דנה נויפלד: היא מתנהלת כגוף אחד, מתמנה באותו יום, מסיימת כהונתה באותו יום.

דנה נויפלד: המודל של מועצת הכבלים והלוויין הוא שונה.

גלעד ארדן: ואם אני לא ממנה במקומה מישהו היא ממשיכה לכהן כמו שקיים כרגע עד ש- - -.

גלעד ארדן: עברו ארבע שנים ולא מיניתי חדשה - - -

מיכל רוזין: זה הבנתי.

מיכל רוזין: אבל מה קורה אם באמצע?

דנה נויפלד: אז ממנים - אפשר.

דנה נויפלד: מחליפים.

קריאה: אבל הם בתוקף עד שזה פוקע.

קריאה: לא מקבלים ארבע שנים.

קריאה: נניח אם נשאר חצי שנה, הם מקבלים רק חצי שנה.

דנה נויפלד: תנו לי להשלים.

דנה נויפלד: המודל השני הוא מודל מועצת הכבלים והלוויין שהוא מודל שונה.

דנה נויפלד: שם המינוי הוא פר חבר ואז צודק מר שמילה כשהוא אומר שכהונתו של חברף מתחילה או מסתימת, זה פר חבר, ומכיוון שהם אינם מתמנים באותה עת, שם זה לא אותו גורם שממנה את כולם.

דנה נויפלד: בגלל זה יש שם הסדר שהוא מעט שונה.

דנה נויפלד: אנחנו הצענו כאן את המודל של מועצת הרשות השנייה שכולם מתמנים באותה נקודה.

דנה נויפלד: יחד עם זאת, יש אפשרות להארכה.

גלעד ארדן: מה קורה פה עכשיו ב - - -?

דנה נויפלד: אז ממנים ליתרת התקופה של המועצה.

גלעד ארדן: לא, לא.

גלעד ארדן: זו לא השאלה.

גלעד ארדן: ליתרת התקופה.

דנה נויפלד: כן.

גלעד ארדן: ומה קורה בסוף התקופה?

גלעד ארדן: אם התעכבה לי ועדת האיתור, כולם ממשיכים עד ל - - -?

דנה נויפלד: יש פה שתי שאלות, יש פה שני דברים: אחד, כאשר עד שמתמנה המועצה הבאה יש מין הוראה שמאפשרת שהמועצה המכהנת מכהנת עד אשר מתמנה המועצה שלאחריה.

גלעד ארדן: וזה המצב כאן?

דנה נויפלד: זה המצב – אותו הדבר.

דנה נויפלד: ומה שאת שאלת, אם באמצע התקופה מישהו נהיה חבר כנסת, יש חברת כנסת שהיתה בעבר חברת מועצת הרשות השנייה, אז אפשר למנות ליתרת התקופה שלה מישהו חדש לתקופה קצובה.

מיכל רוזין: אז מתכנסת שוב ועדת איתור וכל זה?

דנה נויפלד: שם אין היום מנגנון של ועדת איתור, זה מנגנון חדש.

דנה נויפלד: רק להשלים את כל ההסבר – יש אפשרות - - -

אבישי ברוורמן: דנה, הבנתי.

אבישי ברוורמן: הילה, בבקשה.

הילה שמיר: יש משהו חסר.

הילה שמיר: אתם הצעתם הצעה מעולה ב-6עא(ד) שבמקרה שהמועצה היוצאת - דיברתם על שימור הידע, במקרה שרוצים לשמר את הידע הממשלה לפי הצעת השר רשאית להאריך את הכהונה של חבר ספציפי, חוץ מהיושב ראש.

דנה נויפלד: זה מה שאני מנסה להגיד.

דנה נויפלד: אני מנסה להגיע מהתחלה לסוף.

הילה שמיר: זאת היתה השאלה מלכתחילה: מה קורה אם רוצים לשמר את הידע?

הילה שמיר: הידע יכול להישאר וכמה חברי מועצה – להאריך להם.

דנה נויפלד: תודה, הילה, על הסיוע.

דנה נויפלד: זה נכון.

דנה נויפלד: ההסדר המשלים פה שנקבע - שאפשר להאריך כהונתו של חבר מועצה לתקופה נוספת.

גלעד ארדן: פעם אחת.

דנה נויפלד: נכון.

דנה נויפלד: אז הוא יכול לכהן שתי תקופות ואז זה מאפשר את שימור הידע.

דנה נויפלד: זה שני מודלים שונים.

דנה נויפלד: אנחנו בחרנו מודל ש- - -

גלעד ארדן: יש לי תובנה.

גלעד ארדן: חזקה על הוועדה לאיתור שאם יש בה אנשים עם מעמד וזה אז הם גם מבינים את זה שצריך אולי חלק מהאנשים לשמר, את הטובים שבהם, ולשמר את הידע שלהם.

אתי בנדלר: לצערי, זה רק לא מתיישב עם נוסח ההצעה שאומר שהצעת השר להאריך את תקופת הכהונה כאמור אינה טעונה המלצה מאת הוועדה לאיתור מועמדים.

גלעד ארדן: לא מתוך אלה דווקא.

גלעד ארדן: נניח שהשר לא האריך לאף אחד.

גלעד ארדן: עדיין ועדת האיתור יכולה להמליץ בוועדת איתור על חלק נכבד מכמות האנשים שיישארו כי היא מתפקדת מצוין וכו'.

גלעד ארדן: בכל מקרה, זה מוגבל רק לעוד פעם אחת, דנה?

קריאות: כן, שתי תקופות.

מיכל רוזין: יש טענות נגד זה שכולם מתמנים ביחד, כולם מסיימים ביחד?

קריאה: אנחנו חושבים הפוך.

מיכל רוזין: מי זה "אנחנו"?

מימון שמילה: מועצת הכבלים והלוויין – אנחנו ישבנו על הסוגיה הזו במועצה ואנחנו סבורים שברגע שכולם הולכים יחד אנחנו מאבדים הרבה מאוד ידע, הרבה מאוד ניסיון.

מימון שמילה: מגיעים פתאום כולם חדשים.

מימון שמילה: אבל אם יש את האפשרות הזו שאפשר להאריך זה מניח את הדעת.

אבישי ברוורמן: מר שמילה כהרגלו העלה את הנקודה, אבל כשהוא קיבל את ההסבר אמר: מסכים אני.

אבישי ברוורמן: אני מאשר את הסעיף כמו שהוא כרגע, עם כל - - -

אבישי ברוורמן: בעד פסקאות (ד)(ה)(ז)– פה אחד

אתי בנדלר: חוץ מסעיף קטן (ו) שלגביו צריך להביא הצעת נוסח חדשה עם הסדרים משלימים.

אבישי ברוורמן: בסדר, קיבלתי.

אבישי ברוורמן: אם כך, אני מאשר.

אבישי ברוורמן: רבותי, אנחנו עוברים לסעיף - - - יוריק בן דוד, אנחנו כבר הצבענו.

יורם בן דוד: אני הבנתי.

יורם בן דוד: אבל מאחר ונעשה תיקון בסעיף סד שנוגע להרכב המועצה רק כרגע, אנחנו דיברנו בישיבה הקודמת וביקשנו והזכרנו שבחוק מועצת הכבלים והלוויין הקודם היה סעיף מפורש שאומר שאחד מחברי המועצה צריך להיות, ואני קורא כלשון החוק: "אחד המייצג לדעת השר את האומנים ואת היוצרים בישראל".

יורם בן דוד: הסעיף הזה נשמט משום מה.

אבישי ברוורמן: נקודה טובה.

אבישי ברוורמן: דנה, מה התשובה?

דנה נויפלד: יש שינוי קצת.

דנה נויפלד: זה קצת שינוי קונספט.

דנה נויפלד: זה לא הושמט בלי מחשבה.

יורם בן דוד: לא, אבל נכנסו שניים מתחום הקולנוע והטלוויזיה.

יורם בן דוד: דיברנו עם הנציגים של תחום הקולנוע והטלוויזיה ואין להם התנגדות שאחד מהם יהיה מתחום המוזיקה הישראלית.

דנה נויפלד: זה כבר עניין של הוועדה.

דנה נויפלד: אם היא רוצה לפתוח מחדש את הסעיף היא יכולה.

אתי בנדלר: הוא חוזר לסעיף 6סד(א)(4) שכבר הוצבע ואושר.

אתי בנדלר: זה ממש מחייב דיון מחדש.

דנה נויפלד: נבחר פה הרכב של מועצה שמסדירה.

דנה נויפלד: שוב, זה רגולטור לתחום השידורים בטלוויזיה המסחריים.

דנה נויפלד: נבחרו פה בתוך המועצה אנשים שסברנו שיכולים להביא לידי ביטוי ולהכיר את הנושאים הרלוונטיים לרגולציה.

דנה נויפלד: אם הוועדה רוצה לדון מחדש בהרכב, זה סוגיה של חברי הכנסת.

דוד צור: מה ההצעה שלו?

יורם בן דוד: הצעה שיהיה אחד שהוא נציג אומני ישראל.

דנה נויפלד: סליחה, זה לא נציג.

דנה נויפלד: לא, לא.

דנה נויפלד: נציג זה לא כי אין פה ייצוג של מגזרים.

קריאות: מומחה.

יורם בן דוד: מומחה.

יורם בן דוד: אני מסכים איתך, אבל זה בא להחליף את הסעיף הקודם שאחד המייצג את - - -

אבישי ברוורמן: במקום שיהיו שניים מהקולנוע ומהטלוויזיה, יהיה אחד מהקולנוע והטלוויזיה ואחד שהוא אמן במובן הרחב של המילה.

יורם בן דוד: מתחום המוזיקה, הזמר העברי, השירה, הספרות הישראלית.

אתי בנדלר: זה מחייב בקשה לדיון מחדש.

אתי בנדלר: מי מחברי הכנסת מעוניין לאמץ את ההצעה?

מיכל רוזין: כן, אני מוכנה.

קריאות: - - -

אבישי ברוורמן: רבותי, אני אתן לכל אחד לדבר.

אבישי ברוורמן: למה יש פה כזה רחש בחש?

אתי בנדלר: אוקיי, אז לישיבה הבאה.

אתי בנדלר: כיוון שמדובר בסעיף שכבר הוצבע בוועדה יש צורך בבקשה לדיון מחדש.

אבישי ברוורמן: ברביזיה, זה ברור לי.

אתי בנדלר: חברת הכנסת מיכל רוזין מגישה ברגע זה בקשה לדיון מחדש.

אתי בנדלר: אני מציעה שהנושא יידון בישיבה הבאה, שזה ייכלל בסדר היום, ואז אפשר יהיה לשמוע.

לאה ורון: מה הבקשה?

אתי בנדלר: בקשה לדיון מחדש בסעיף 6סד(א)(4).

אבישי ברוורמן: ועד אז המוזיקאים ישבו עם הקולנוענים ויגיעו לנוסח מוסכם, תודה רבה.

קריאה: רק לפרוטוקול – אני לא יודע על איזה הסכמה דובר ואני לא יודע עם מי דובר, אבל לא עם אף אחד מאיתנו.

קריאה: צריך להגיד את האמת.

מיכל רוזין: אתם תגיעו להסכמה כדי שתקלו עלינו.

יורם בן דוד: עם המפיקים, מפיקי הקולנוע.

קריאה: בכלל זה נהיה חוק רדיו פתאום.

יורם בן דוד: יש פה גם 14 תחנות רדיו, אם לא שמת לב.

אבישי ברוורמן: רבותי, אני הבנתי.

אבישי ברוורמן: היתה פה רביזיה.

אבישי ברוורמן: יכול להיות שאנחנו נשים את המוזיקאים בחוץ.

קריאה: מכניסים יצירות מוזיקאליות.

קריאה: איזה יצירה מוזיקאלית יש אם היא לא טלוויזיונית?

קריאה: מה, ישימו שקופית שחורה ויש פה מוזיקה?

אבישי ברוורמן: רבותי, אני מפסיק את הדיון הזה.

אבישי ברוורמן: היתה בקשה לרביזיה.

אבישי ברוורמן: חברת הכנסת רוזין, היתה בקשה.

אבישי ברוורמן: אנחנו נשקול אותה.

לאה ורון: זה יהיה בסדר היום הבא של הוועדה.

אבישי ברוורמן: זה יהיה בסדר יום הבא.

אבישי ברוורמן: ייתכן שנשאיר את זה ככה וייתכן שנשנה.

אבישי ברוורמן: תודה רבה.

קריאה: אולי נשים נציג של הספורט גם ושל המוזיקה הקלאסית.

קריאה: בואו נשים לכל סקטור נציג.

אבישי ברוורמן: רבותי, הלאה.

דנה נויפלד: אתי, את סיימת את ההערות שלך לסעיף?

אתי בנדלר: אני סיימתי את הערותיי לסעיף.

דנה נויפלד: הצבעתם?

אתי בנדלר: הוועדה אישרה את סעיפים קטנים (ד), (ה) ו-(ז), אדוני?

אתי בנדלר: האם אישרתם?

אבישי ברוורמן: אושר, ל-(ו) נוסח מחדש ואז בקשה לרביזיה.

אבישי ברוורמן: אני ממשיך את הדיון הזה עד השעה שלוש.

רועי ברית: אתי, הצביעו על סעיף קטן (ו)?

אתי בנדלר: לא.

אתי בנדלר: (ו) לא.

אתי בנדלר: (ו) – יובא נוסח מתוקן עם ההסדרים המשלימים לישיבה הבאה, בסדר?

אבישי ברוורמן: כן.

אבישי ברוורמן: רועי ברית, הלאה.

רועי ברית: אנחנו נמשיך מסעיף 6סז המוצע – תפקידי המועצה וסמכויותיה: "(א) המועצה תקבע את מדיניות הרשות ותתווה את קווי פעולתה, וכן תפעל בהתאם לתפקידיה ולסמכויותיה הקבועים בחקיקת התקשורת ובכל דין אחר.

רועי ברית: (ב) המועצה רשאית לאצול מתפקידיה ומסמכויותיה ליושב ראש המועצה או לוועדת משנה שמונתה לפי סעיף 6עט, למעט סמכויות אלה: קביעת מדיניות הרשות והתוויית קווי פעולתה; קביעת כללים; הענקת רישיונות או זיכיונות, תיקונם וביטולם.

רועי ברית: "

אבישי ברוורמן: תודה.

אבישי ברוורמן: מילת הסבר.

דנה נויפלד: למעשה, זה סעיף שקובע מה תפקידי המועצה והסמכויות שלה.

דנה נויפלד: דיברנו על זה פעמים רבות.

דנה נויפלד: היא תקבע את המדיניות של הרשות ותתווה את קווי הפעולה שלה.

דנה נויפלד: זה בדומה למצב הקיים היום.

אבישי ברוורמן: אני רואה שזה די ברור.

דנה נויפלד: ולעניין היא רשאית לאצול מהתפקידים שלה לוועדות משנה, למעט מספר תפקידים מצומצם שזה תפקיד הליבה של המועצה.

אבישי ברוורמן: ברור.

אבישי ברוורמן: אם כך, אני מעלה את זה הצבעה.

אתי בנדלר: רגע, אולי יש הערות.

אבישי ברוורמן: אין הערות, אני לא רואה שיש הערות.

אבישי ברוורמן: אני מעלה להצבעה.

דנה נויפלד: דקה, עוד נקודה אחת.

דנה נויפלד: חשוב לי להגיד.

דנה נויפלד: לאה לימדה אותי שלא אומרים לפרוטוקול אלא אומרים לוועדה.

לאה ורון: אני שמחה שהפנמת, עו"ד נויפלד.

דנה נויפלד: אבל לקח לי שנים.

דנה נויפלד: אם אני מזכירה לכם, הרי זה חוק שדיברנו שהוא חוק שמאחד סמכויות מדברי חקיקה אחרים.

דנה נויפלד: תשימו לב שהסעיף הזה אומר שהמועצה תפעל בהתאם לתפקידיה וסמכויותיה הקבועים בחקיקת התקשורת ובכל דין אחר.

דנה נויפלד: זה אומר בחקיקה.

דנה נויפלד: אנחנו נגיע לזה בדיונים הבאים כאשר זה למעשה ההפניה לדברי החקיקה האחרים שקובעים את הרגולציה.

אבישי ברוורמן: בסדר, טוב.

אבישי ברוורמן: אם כך, אני מעלה את זה להצבעה.

אבישי ברוורמן: מי בעד?

אבישי ברוורמן: בעד סעיף 6סז – פה אחד הסעיף אושר.

אבישי ברוורמן: אושר פה אחד.

אבישי ברוורמן: רועי ברית, תמשיך להתקדם.

רועי ברית: "סעיף 6סח – עצמאות המועצה בביצוע תפקידיה ובהפעלת סמכויותיה תפעל המועצה באופן עצמאי והיא תונחה על ידי שיקולים מקצועיים בלבד.

רועי ברית: "

דנה נויפלד: זה סעיף מאוד משמעותי שקובע את העצמאות של המועצה.

דנה נויפלד: זה בהמשך להסברים שנתנו בעבר לזה שהמועצה היא מועצה עצמאית, מפעילה את סמכויותיה בצורה עצמאית.

אבישי ברוורמן: בעזרת השם תהיה עצמאית כמו שתהיה רשות השידור החדשה עצמאית- אינשאללה.

אתי בנדלר: אני רוצה לוודא.

אתי בנדלר: רועי, מה אתה קראת?

אתי בנדלר: תפעל המועצה או יפעלו חברי המועצה?

רועי ברית: 6סח – תפעל המועצה.

אתי בנדלר: אז אני מציעה לשנות את הנוסח: יפעלו חברי המועצה באופן עצמאי.

אתי בנדלר: המועצה היא מועצה עצמאית - זה ברור.

אתי בנדלר: ההוראה כאן מכוונת לחברי המועצה שהם אלה שצריכים לפעול באופן עצמאי ולהפעיל שיקולים עצמאיים.

אבישי ברוורמן: נכון.

אבישי ברוורמן: מקובל, כן?

דנה נויפלד: אפשר להגיד: תפעל המועצה וחבריה?

אבישי ברוורמן: המועצה וחבריה.

אתי בנדלר: יפעלו המועצה וחבריה – זה בסדר.

אתי בנדלר: עכשיו אני רוצה לומר שאני אינני משוכנעת מה המשמעות למונח "עצמאות" כשמדובר בעובדי המדינה שהם מונחים על-ידי השרים.

אתי בנדלר: האם הם משוחררים באמירה הזו ממדיניות השר שאותו הם מייצגים?

אתי בנדלר: מה הכוונה כאן?

אבישי ברוורמן: זה עצמאות תחת אילוצים.

אבישי ברוורמן: זו שאלה קשה מאוד.

אבישי ברוורמן: את עצמאית?

אתי בנדלר: כן, אדוני, למעט במקרה שאני מקבלת הנחיות מהיועץ המשפטי של הכנסת.

אתי בנדלר: הוא בלבד רשאי להנחות אותי.

אבישי ברוורמן: אז את עצמאית תחת מגבלות.

אתי בנדלר: לא נאמר בחקיקה שהם יפעלו באופן עצמאי.

אתי בנדלר: לכן, אני מבקשת לחדד את השאלה הזו.

אבישי ברוורמן: השאלה של העצמאות, האם אנחנו עם עצמאי, היא מאוד קשה.

דנה נויפלד: למיטב ידיעתי, האופן שבו מפרשים כאשר זה לא נציג שר פה, בואי נתחיל מזה, זאת אומרת, זה לא נציג שמקבל הנחיות מהשר, זה לא סיטואציה שבה הוא מקבל הוראות - - -

אבישי ברוורמן: הוא לא אדם שהוא חותמת גומי של השר, של הפיון שלו, שאומר לו כך תופיע.

דנה נויפלד: נכון.

דנה נויפלד: הוא רשאי לקחת בחשבון שיש, להבנתי - - -

אתי בנדלר: "רשאי לקחת בחשבון" - זה תמיד.

אתי בנדלר: כל מי שהוא עצמאי רשאי וצריך לקחת בחשבון את כל השיקולים הרלוונטיים - זה ברור, כולל את עמדת המשרד.

אתי בנדלר: אבל הוא עצמאי לפעול בניגוד לעמדת השר.

אתי בנדלר: זו הכוונה?

דנה נויפלד: הוא אינו מקבל הנחיות מהשר.

אבישי ברוורמן: דנה, אני אגיד לך מה מפריע לי.

אבישי ברוורמן: יש פה ציבור מאוד גדול.

אבישי ברוורמן: אני רואה את זה גם עם שרים אחרים לעיתים.

אבישי ברוורמן: חלק גדול מהדברים האלה לא צריך לבזבז את הזמן פה בוועדה.

אבישי ברוורמן: אתם צריכים לשבת על חלק מהדברים האלה לשיחה עם כמה אחרים ולגמור אותם יותר מהר כדי שאני אוכל לתקתק את זה יותר טוב.

אבישי ברוורמן: יש פה את הילה שמיר, את זה, את זה, את אתי - לשבת עם אתי בנדלר ולגמור.

אבישי ברוורמן: לפעמים הדברים האלה היו יכולים להיגמר גם בשיחה קודם.

אתי בנדלר: אדוני היושב-ראש, אני כדרך קבע לגבי כל הצעת חוק מקיימת דיונים מקדימים.

אתי בנדלר: אבל אני חושבת שיש תפקיד לנבחרי העם לקבל הכרעות בנושא.

אבישי ברוורמן: עם כל הכבוד, חלק מהדברים הטכניים האלה - - -

אתי בנדלר: זה לא עניין טכני.

אבישי ברוורמן: אני לא אתווכח.

אבישי ברוורמן: כמו שאצל השר כץ דרשתי שחלק מהדיונים האלה יפשטו את הדברים, גם פה אפשר לעשות את זה.

אבישי ברוורמן: מה שנכון לשר אחד נכון לשר שני.

אתי בנדלר: הוכנסו כבר כל מיני שינויים בעקבות הדיונים האלה.

אבישי ברוורמן: בסדר.

אבישי ברוורמן: את הבנת את ההערה שלי, תודה.

אבישי ברוורמן: אם כך, אנחנו יכולים להצביע?

אתי בנדלר: בכפוף לתיקון של "יפעלו המועצה וחבריה".

לאה ורון: אדוני מאשר את 6סח?

אבישי ברוורמן: כן, אני מאשר.

אבישי ברוורמן: אני מעלה להצבעה.

אבישי ברוורמן: בעד סעיף 6סח – פה אחד הסעיף אושר.

אבישי ברוורמן: הוצבע פה אחד.

לאה ורון: אושר.

אבישי ברוורמן: סעיף 6סט – יושב ראש המועצה.

דנה נויפלד: אני רוצה לבקש לא לדון בסעיף הבא.

דנה נויפלד: אני מבקשת לדחות את הדיון בסעיף הזה לשבוע הבא.

אבישי ברוורמן: מקובל.

לאה ורון: לא, אין בשבוע הבא דיון.

לאה ורון: את מתכוונת לישיבת הוועדה הבאה.

אבישי ברוורמן: הישיבה הבאה.

דנה נויפלד: לדיון הבא.

אבישי ברוורמן: את עוברת לסעיף (ב) או שכל הסעיף?

דנה נויפלד: סעיף 6ע.

אבישי ברוורמן: תפקידי היושב ראש – 6ע.

לאה ורון: עו"ד נויפלד, אולי תדחו גם את 6ע שיהיה כבר ביחד עם מינוי יושב ראש המועצה.

דנה נויפלד: אין שום סיבה.

דנה נויפלד: מה שמטריד אותנו בסעיף לא קשור ל-6ע, חבל.

אבישי ברוורמן: רועי, בבקשה.

רועי ברית: אני רק אגיד שאנחנו בסימן ב' יושב ראש המועצה ומנהל הרשות – תפקידיו וסמכויותיו.

רועי ברית: "סעיף 6ע – תפקידי יושב ראש המועצה וסמכויותיו יושב ראש המועצה יכהן גם כמנהל הרשות ויהיה ממונה על ביצוע תפקידיה, וכן יפעל בהתאם לתפקידים ולסמכויות שנקבעו לו בחקיקת התקשורת ובכל דין אחר.

רועי ברית: יושב ראש המועצה יחתום, בשם המועצה והרשות, על כללים שקבעו, הוראות שנתנו והחלטות שקיבלו.

רועי ברית: "

אבישי ברוורמן: להילה שמיר יש איזשהו תיקון.

הילה שמיר: שאלה - בחוק הרשות השנייה יש גם סעיף שמדבר על כך שלמנכ"ל הרשות יש את האפשרות להתחייב בשם הרשות, לחתום חוזים מול עובדים בשם הרשות, לעשות כל מיני פעולות נוספות שאנחנו מכירים ואנחנו יודעים שהן חשובות.

הילה שמיר: אני אפנה לסעיף בחוק הרשות השנייה, סעיף 28 לחוק הרשות השנייה: למנהל יהיו כל הסמכויות הדרושות לניהול השוטף של הרשות, ובכלל זה הסמכות לייצגה בכל עניין.

הילה שמיר: הוא רשאי לאצול מהסמכויות האלה.

אבישי ברוורמן: רבותי, אני לא מבין.

אבישי ברוורמן: האם היושב ראש הוא גם המנכ"ל?

דנה נויפלד: כן.

אתי בנדלר: זה מה שמוצע כאן.

הילה שמיר: אולי יש לזה מענה בסעיפים אחרים, אני אסתכל.

דנה נויפלד: יש מענה בסעיף 6פה.

אבישי ברוורמן: לפעמים יש הפרדה בין יושב ראש ומנכ"ל, לפעמים בגוף מאוד מאוד מצומצם אפשר לאחד.

אבישי ברוורמן: תסבירי לי, עו"ד נויפלד.

דנה נויפלד: אני אסביר.

דנה נויפלד: גם פה יש שני מודלים שקיימים ובחרנו במודל אחד.

דנה נויפלד: דווקא הלכנו הפעם על המודל של מועצה לשידורי כבלים ושידורי לוויין.

דוד צור: בחברה פרטית זה יכול לעבוד.

דוד צור: בחברות ציבוריות עדיף שזה לא יהיה.

דנה נויפלד: קודם כל, זה לא חברה פרטית.

דנה נויפלד: זה יחידה פנים ממשלתית.

דוד צור: אני אומר, בחברה פרטית זה יכול להיות ואז אין בעיה.

דוד צור: חברות ציבוריות - - -

דנה נויפלד: אלא אם כן, אישרו שני שלישים מהאסיפה הכללית.

דוד צור: מאה אחוז.

דוד צור: אבל חברה ציבורית גם בשביל הנראות עדיף שיהיה מנכ"ל ויהיה יושב ראש.

אבישי ברוורמן: רותם ואברוצקי, עזבתם אותנו, אין פה מספיק מכות.

אבישי ברוורמן: אנחנו נסדר לכם התקוטטות בפעם הבאה.

דנה נויפלד: אני אסביר.

דנה נויפלד: שוב, גם בעניין הזה יש שני מודלים.

דנה נויפלד: מבלי להטיל דופי באף אחד ובשום אדם באופן ספציפי, הניסיון מראה שגוף מתנהל טוב יותר כאשר יש ראש אחד.

דנה נויפלד: זה קיים גם ברשות לניירות ערך, גם בממונה - - -

דוד צור: באופן כללי את אומרת?

דנה נויפלד: בממשלה אני מדברת.

דוד צור: פוטין יסכים איתך לגמרי.

דנה נויפלד: רק ממשלה.

דנה נויפלד: כאשר יש גוף שקובע מדיניות - זה הרי רגולטור, אנחנו לא מדברים פה על חברה ציבורית, אנחנו מדברים על רגולטור שהוא מוביל מדיניות, כאשר יש שניים שאוחזים בהובלה אז יש נטייה, שוב, בלי להטיל דופי, אני מדברת על מצבים תיאורטיים, של שני הראשים לנסות להוביל באופן טבעי את המדיניות.

דנה נויפלד: לכן, נמצא שבגופים - - -

מיכל רוזין: אנחנו לא מדברים על שני ראשים שאין להם היררכיה או שכן?

דנה נויפלד: שוב, אני לא רוצה להטיל דופי באף אחד אז אני נזהרת.

דנה נויפלד: נמצא שהרגולטורים שיש בהם יו"ר ומנכ"ל שהוא אותו גורם, אני משתמשת בשפתו של חבר הכנסת, מתנהלים בצורה יעילה יותר כשיש ראש אחד שיודעים להוביל את המדיניות שלו.

אבישי ברוורמן: לא ימלכו שני מלכים בכתר אחד.

אבישי ברוורמן: אספר לכם סיפור פה כי הלוא סך הכול זה גם השכלה.

אבישי ברוורמן: למה האוניברסיטה העברית היתה אחד הגופים שנוהלו בצורה מאוד מאוד גרועה בעבר?

אבישי ברוורמן: זה השפיע על כל האוניברסיטאות בישראל.

אבישי ברוורמן: כי כשהקימו את האוניברסיטה העברית רצו לעשות אותה כמו המודל האמריקאי.

אבישי ברוורמן: בארצות הברית יש נשיא ויש לו סגן לעניינים אקדמאיים שקוראים לו פרובוס.

אבישי ברוורמן: כשהקימו את זה עם הנשיא הראשון בא אלברט איינשטיין שהיה בחבר הנאמנים ואמר: לא, אני רוצה כמו באירופה.

אבישי ברוורמן: באירופה אין נשיא, יש רקטור שנבחר על-ידי הסנאט.

אבישי ברוורמן: מה עשו אז באוניברסיטה העברית?

אבישי ברוורמן: אמרו: לא נעליב את איינשטיין.

אבישי ברוורמן: רוצים גם שמגנס שהיה אמריקאי יהיה מרוצה, ואמרו: את הנשיא יבחרו חבר הנאמנים, את הרקטור יבחר הסנאט, וימלכו שני מלכים בכתר אחד.

אבישי ברוורמן: האוניברסיטה העברית הוקמה על-ידי הייקים.

אבישי ברוורמן: זו היתה האוניברסיטה מהטובות בעולם.

אבישי ברוורמן: אבל הייקים מתו ואז התחילו שני אלה להתקוטט עד שאנחנו שינינו ואחרים וגם האוניברסיטה העברית והתחלנו שיש רק ראש אחד לאוניברסיטה.

אבישי ברוורמן: לכן, במקרים רבים אני מסכים לחלוטין.

אבישי ברוורמן: בגופים שכאלה ההתקוטטות הבלתי נפסקת היא לא בדיוק הפרדת רשויות אלא היא בעיה וצריך לדון לגופו של עניין.

קריאה: מועצה.

אבישי ברוורמן: לא, אני לא יודע.

אבישי ברוורמן: זה תלוי במודל, תלוי בגודל, תלוי בדברים.

מיכל רוזין: לא צריך מועצה, אפשר אחד יחליט.

מיכל רוזין: למה לא?

דנה נויפלד: לא, ממש לא.

דנה נויפלד: זה לא אחד מחליט.

דנה נויפלד: יש יו"ר ויש מועצה והמועצה מחליטה על המדיניות, זה הסעיף שקראנו, והיא מתווה את המדיניות ונותנת החלטות ואנשי הביצוע צריכים לבצע את ההחלטות.

דנה נויפלד: כל השאלה היא מי עומד בראש הגוף הביצועי שכפוף למועצה.

דנה נויפלד: זה גוף שקובע מדיניות.

דנה נויפלד: אני לא יכולה אלא לתמוך בדבריו של יו"ר הוועדה.

מיכל רוזין: למה הוא אחראי על שני כובעים?

דנה נויפלד: זה אותו דבר כמו הממונה על ההגבלים העסקיים בתוך היחידה שלו.

דנה נויפלד: יו"ר רשות ניירות ערך יש לו גם תפקידים רגולטוריים והוא גם מנהל את רשות ניירות ערך.

אבישי ברוורמן: קחו את שמוליק האוזר כרגע, יושב ראש הרשות ניירות ערך.

אבישי ברוורמן: הוא יושב ראש אבל הוא - - -, המנכ"ל.

אבישי ברוורמן: קחו את דורית סלינג'ר.

אבישי ברוורמן: אני לא יודע אם היא יושב ראש או אם היא - - -

דנה נויפלד: היא בעלת הסמכות הרגולטורית העליונה וגם מנהלת.

אבישי ברוורמן: בעלת הסמכות הגבוהה.

קריאה: היא פקידת ממשלה, היא לא ראש רשות.

קריאה: עזבי סמכויות, אני מדבר על הרשות.

דנה נויפלד: היא פקיד ממונה שיש לו סמכויות רגולטוריות בדומה לפה - - -.

דנה נויפלד: אבל פה יו"ר הרשות זה ראש של יחידה.

דנה נויפלד: יכולתי להחליף את זה במילה "יחידה".

אבישי ברוורמן: שי, היית פעם אחת בצים, עכשיו קפצת לכאן.

אבישי ברוורמן: מה למדת?

שי באב"ד: זה בדיוק ההבדלים שרציתי לציין.

שי באב"ד: הייתי בחברה פרטית מנכ"ל ועבדתי מול דירקטוריון והיום אני נמצא כמנכ"ל בגוף רגולטורי.

שי באב"ד: יש הבדל מהותי מאוד גדול בין דירקטוריון שאמור להיות הדירקטוריון של גוף פרטי שאמור לייצג את בעלי המניות ולהכתיב את המדיניות למנכ"ל שהם עושים כולו גוף ביצועי לצורך השאת הרווחים של חברה, לבין גוף רגולטורי שגם הגוף עצמו המקצועי וגם המועצה המקצועית עושה בגדול את אותם תפקידים, רק הם עושים את זה ברמת מאקרו יותר גבוהה של קביעת המדיניות והרשות עצמה מבצעת את אותה מדיניות מתוקף סמכות חוק ומתוקף אותה מדיניות שהמועצה קובעת.

שי באב"ד: לכן, ההפרדה בין יו"ר דירקטוריון בגוף ממשלתי לבין המנכ"ל היא כמעט ולא קיימת, וזה בדיוק שני ראשים שעושים בגדול את אותם תפקידים לעומת גוף פרטי שבו היו"ר דירקטוריון והמנכ"ל הן שתי אושיות נפרדות לחלוטין.

אבישי ברוורמן: אני רק רוצה לתקן אותך כי זה לא רק ההפרדה הממשלתית.

אבישי ברוורמן: קח חברת חשמל, גוף שאתה מכיר.

אבישי ברוורמן: יו"ר זה מדיניות וגם אם יש מנכ"ל.

אבישי ברוורמן: זה לא - - -

שי באב"ד: נכון, אבל אז זה חברה ממשלתית שהיא לא רגולטור.

שי באב"ד: המטרה שלה היא להשיא את רווחיה.

שי באב"ד: זה לא רגולטור.

אבישי ברוורמן: לא משנה.

אבישי ברוורמן: חברה פועלת כחברה.

שי באב"ד: נכון.

שי באב"ד: אנחנו לא חברה.

אבישי ברוורמן: רגולציה זה לא חברה, רגולציה זה גוף שהשחקנים עושים את הרגולציה.

אבישי ברוורמן: לכן, הפעולות האלה גם גורמות בעיות ולפעמים זה גם עודף שכר.

שי באב"ד: נכון.

אתי בנדלר: אדוני, לכאורה זה נשמע לי נכון מאוד.

אתי בנדלר: יש לי רק בעיה אחת.

אתי בנדלר: מי שקובע את סדר יומה של המועצה הוא יושב ראש המועצה שהוא המנכ"ל.

אתי בנדלר: איך אנחנו מבטיחים שהמנכ"ל שהוא הגוף הביצועי יביא באמת את כל השאלות העקרוניות לקביעת מדיניות לשולחנה של המועצה?

אתי בנדלר: יו"ר מועצה רגיל - ברור.

אתי בנדלר: יש לו אינטרס, הוא מביא את הדברים.

אתי בנדלר: למנכ"ל בכובעו כיו"ר מועצה לא ברור שיהיה לו אינטרס.

אבישי ברוורמן: השאלה האמיתית היא מה Moral hazard כאן שנוצר שמנכ"ל שהוא המבצע יקבע מדיניות שנקבעה לו, והאם בסופו של דבר האויב של הטוב הוא הטוב ביותר, כאן זה עדיף לצמצם?

אבישי ברוורמן: תסבירי את זה.

דנה נויפלד: אני אסביר.

דנה נויפלד: קודם כל, כיחידה ממשלתית זו יחידה שהיא דומה במובן הזה ליחידות רגולטוריות אחרות שקיימות שבהן אין הפרדה כזאת.

דנה נויפלד: זאת אומרת, אם תחפשי דוגמאות, דווקא הדוגמה של רשות השנייה היום שיש הפרדה בין יו"ר למנכ"ל זה מצב יוצא דופן לרגולטורים.

דנה נויפלד: זאת אומרת, אם חושבים על רגולטורים אחרים, ושוב, מבלי להטיל דופי באף אחד, גם כאשר באים לבצע מדיניות יש בזה היבט של - - -.

דנה נויפלד: זה לא קביעת המדיניות, אבל זה משפיע על המדיניות.

דנה נויפלד: לכן, זה המקום שבו יכול להיווצר פער, כי גם מי שצריך אחר כך לבצע את המדיניות הוא מפרש את המדיניות לאורו.

מיכל רוזין: כמו כל הפקידות כמוך תחת שר התקשורת ותחת הממשלה ותחת המדיניות.

מיכל רוזין: זה לא טיעון.

דנה נויפלד: רגע, אני בכל זאת מנסה לשכנע אותך.

דנה נויפלד: השאלה היא, ואני חושבת שזה מה שניסה להגיד יו"ר הוועדה, איפה רב התועלת על הנזק והפוך.

אבישי ברוורמן: בדיוק.

דנה נויפלד: הרי בסך הכול כשאנחנו מדברים על ניסיון מעבדה כשיודעים בדיוק להפריד בין קביעת מדיניות לביצוע אפשר לעשות הפרדה מהתפקידים השונים במעבדה נקייה כזאת ואומרים: תפקיד ביצועי ימין, קביעת מדיניות שמאל, ואפשר לעשות את ההפרדה - זה בסדר.

דנה נויפלד: כשהחיים מתנהלים יום יום ויש שני קברניטים לאונייה שאמורים לנווט את האונייה ולהביא אותה לחוף מבטחים קשה לעשות את זה.

דנה נויפלד: זה גם לא מקובל.

מיכל רוזין: בסדר, אבל השאלה אם אפשר באמת כמו שיש שר ומנכ"ל, את צריכה להגיד מה הסמכויות ומה האחריות.

מיכל רוזין: בסופו של דבר, אם באמת הוא זה שקובע את סדר היום, הוא זה שמכנס את המועצה, הרי הוא יכול גם לא לכנס אותה, הוא זה שקובע הכול, אבל הוא גם זה שמנהל.

מיכל רוזין: למה שהוא יכנס אותה?

מיכל רוזין: למה - - - תיתן לו לעבוד?

דנה נויפלד: מה זה שונה מראש רשות החשמל?

דנה נויפלד: יש את נושא רשות המים, רשות התעופה האזרחית.

מיכל רוזין: לא יודעת, אולי צריך לתקן גם את זה.

אבישי ברוורמן: אני רוצה לחדד.

אבישי ברוורמן: מבחינה עקרונית אפשר לנתח את זה עד הסוף.

אבישי ברוורמן: נכון שבעולם מושלם יהיה איזה פילוסוף של פלאטו שהוא יושב ראש ויהיה מנכ"ל.

אבישי ברוורמן: אבל כמו שאני מסתכל באמת לרוב הרגולטורים פה, איך עובדים הרגולטורים?

אבישי ברוורמן: הם קובעים ומנהלים.

אבישי ברוורמן: לכן, הכפילות פה בדרך כלל, בדרך כלל בחיים האמפיריים, יוצרים קונפליקטים אדירים כי אדם נכנס למגרש מאוד מתוחם.

אבישי ברוורמן: הוא רוצה גם לנהל אותו.

אבישי ברוורמן: ההפרדה שבגופים יותר גדולים זה די ברור שיש יושב ראש דירקטוריון שקובע מדיניות בבנק לעומת מנכ"ל כשגם כאן יש חיכוכים, היא ברוב הרגולציות כאן לא קיימת.

אבישי ברוורמן: לכן, מבחינה אמפירית בדרך כלל זה גורם להרבה מאוד קונפליקטים, לניהול לא מתאים, והתועלת עולה על העלות למרות שמבחינת טהרנית עדיף תמיד שתהיה הפרדה.

אבישי ברוורמן: הרוח שלי נוטה הפעם הזאת לכיוון רוח נויפלד.

שי באב"ד: חברת הכנסת מיכל רוזין, אני רק אוסיף על דברי היו"ר.

שי באב"ד: במקום שבו יש באמת כמו חברה, למשל, למנכ"ל עצמו יש באמת תפקיד.

שי באב"ד: יש לו את הניהול השוטף.

שי באב"ד: יש לו את הניהול השוטף – ממש תפקיד פעיל של הניהול השוטף של עסקי וענייני החברה.

שי באב"ד: במקום של רגולציה, שאתה מהווה רגולטור, בתפקיד שאני נמצא היום, בעצם אין את החצץ הזה הכל כך גדול בין תפקידי היו"ר כי גם המנכ"ל עצמו יש לו סמכויות מסוימות לעד גובה מדיניות מסוים שהיו"ר עושה ברמה יותר גבוהה.

שי באב"ד: ואז המנכ"ל נמצא, ולא פעם ולא פעמיים, בקונפליקט גם עם המועצה וגם עם היו"ר על איפה עובר הקו שפה זה מדיניות שאתה כמנכ"ל רגולטור בעצם מיישם ואיפה המועצה היא זו שמכתיבה לך את המדיניות, בניגוד מוחלט לעולמות של חברה כמו חברת חשמל שאמר קודם יו"ר הוועדה, ששם למנכ"ל יש תפקיד אמיתי עם בשר מאוד גדול מאופן ניהול ענייניה השוטף של החברה.

שי באב"ד: פה אין ניהול שוטף של עניינים, יש ליישם את החוק.

אבישי ברוורמן: הבעיה היא לא בעיה של קונטקסט, היא בעיה אמפירית.

אבישי ברוורמן: היא בשטח.

אבישי ברוורמן: בגופים שאין ניהול אמיתי של הדברים האלה, זאת אומרת, שההפרדה בין יושב ראש מדיניות ומנכ"ל, אלא שהם בעצם זה אותה לטיפונדיה, הדברים האלה גם מביאים לכפילויות, לריבים ולתפקוד לא טוב.

אבישי ברוורמן: לכן, במובן האמפירי אני תומך פה בגברת נויפלד.

מיכל רוזין: אבל גם זה כמו שאומרת דנה זה תלוי פרסונות.

מיכל רוזין: עם כל הכבוד, הגישה של בואו נקבע בן אדם אחד שהוא יחליט, הוא יבצע והוא זה, אז בשביל מה צריך מועצה ודיונים והתייעצויות?

שי באב"ד: הוא לא יכול לקבל החלטה לבד.

שי באב"ד: הוא צריך רוב במועצה.

אבישי ברוורמן: רוב הרשויות כך הן עובדות, כל הרגולטורים - - -

מיכל רוזין: הגישה של בואו לא נשים לו עוד בן אדם כי יהיה להם קשה להחליט - - -

דנה נויפלד: לא, לא.

דנה נויפלד: זו לא הסיבה.

מיכל רוזין: אם יש היררכיה ברורה ויש סמכויות ברורות של מי, גם אם זה לא עבד טוב בפועל כי היו אנשים שלא התאימו לתפקיד או לא התנהגו, זה לא אומר שצריך לבטל את זה.

דנה נויפלד: זה לא עובד כך.

אבישי ברוורמן: רבותי, אני מדבר על זה בתור אדם שקצת ניהל בחיים שלו ועבד ומכיר את הגופים.

אבישי ברוורמן: אני הולך עם רוח נויפלד.

אבישי ברוורמן: מכיוון שיש פה רק שני חברי כנסת, אם את מתנגדת אז אני לא יכול לאשר.

מיכל רוזין: למה?

מיכל רוזין: אני אגיש הסתייגות.

אבישי ברוורמן: אחד על אחד זה מאושר?

אתי בנדלר: לא, לא.

אתי בנדלר: אחד על אחד זה לא מאושר בשום צורה.

אתי בנדלר: אפשר לדחות את ההצבעה אם אתם רוצים לאשר.

אבישי ברוורמן: את תקבלי את עמדת נויפלד במקרה הזה או לא? לא.

דנה נויפלד: לא?

דנה נויפלד: לא הצלחתי לשכנע.

אבישי ברוורמן: אם כך, אנחנו נדחה את זה לפעם הבאה, לצערי.

אבישי ברוורמן: תביאו חברי כנסת שיתמכו בזה.

אתי בנדלר: ההצבעה נדחתה.

אבישי ברוורמן: הלאה.

רועי ברית: אני אקרא את סימן ג' – כהונת המועצה וסדרי עבודתה.

רועי ברית: "6עא.

רועי ברית: (א) תקופת כהונתה של המועצה, למעט יושב ראש המועצה, תהיה ארבע שנים.

רועי ברית: תקופת כהונתו של יושב ראש המועצה תהיה חמש שנים.

רועי ברית: המועצה היוצאת תמשיך לכהן עד למינויה של המועצה הבאה.

רועי ברית: הממשלה, לפי הצעת השר, רשאית להאריך את כהונתו של חבר המועצה, למעט יושב ראש המועצה, לתקופת כהונה נוספת, ובלבד שלא יכהן יותר משתי תקופות כהונה רצופות; הצעת השר להאריך את תקופת הכהונה כאמור אינה טעונה המלצה מאת הוועדה לאיתור מועמדים כאמור בסעיף 6סו.

רועי ברית: "

מיכל רוזין: מה העיקרון?

מיכל רוזין: למה המועצה יכולה לכהן שמונה שנים אבל היו"ר שלה יכול רק חמש?

דנה נויפלד: אני אסביר.

הילה שמיר: דנה, אם אפשר, איפה יש מודל כזה שיו"ר ממשיך לכהן אחרי תום כהונת המועצה, אם יש מודל כזה בחקיקה?

מיכל רוזין: זה לא רק זה.

מיכל רוזין: פה יכול להיות שהוא יכהן עוד שנה, אבל הם יכהנו עוד שלוש אחריו.

דנה נויפלד: אני אסביר.

דנה נויפלד: שאלות מצוינות.

דנה נויפלד: יש פה הפרדה בין יו"ר המועצה לבין חבריה.

דנה נויפלד: הסיבה שנקבע הסדר מיוחד ליו"ר, בגלל התפקידים והסמכויות מיוחדות שלו, וכמו שציינת לפני כמה דקות, הוא מרכז בידו הרבה סמכויות.

דנה נויפלד: בשביל לשמור על עצמאותו ואי תלותו, על מנת שלא תפגע אי תלותו, על מנת לשמר ולחזק את המעמד שלו כבלתי תלוי, הוא יודע שהוא בא לחמש שנים בלבד והוא לא נדרש חידוש הכהונה.

אבישי ברוורמן: כמו הנשיא.

אבישי ברוורמן: נשיא המדינה ירום הודו היה נבחר שבע שנים בלבד.

מיכל רוזין: זה לא השוואה טובה.

אבישי ברוורמן: אתם זוכר מה שאמר חיים ויצמן על תפקיד הנשיא?

מיכל רוזין: אבישי, למה זה לא אותו דבר על חברי מועצה?

מיכל רוזין: אתם באתם והסברתם לפני עשר דקות ואמרתם: חברי מועצה – אנחנו רוצים לשמר את הידע ואת הניסיון, את היכולת להאריך אותה.

דנה נויפלד: זה בדיוק ההבדל ביניהם.

מיכל רוזין: מה ההבדל?

מיכל רוזין: לא צריך לשמר את הידע שלו?

דנה נויפלד: זה דילמה, זה לא פתרון שחור או לבן.

דנה נויפלד: שוב, מסתכלים מה הרע והטוב בכל אחת מהאופציות.

אבישי ברוורמן: רבותי, קרה איזה שוני.

אבישי ברוורמן: אני אהיה חייב לסגור את הישיבה בעשרים לשלוש, בעוד 13 דקות.

אבישי ברוורמן: .

אבישי ברוורמן: אני נורא מצטער לכל אלה שזה יגרום להם עוגמת נפש.

אבישי ברוורמן: אני חושבת שגם רן מלמד יעמוד בזה.

אבישי ברוורמן: בעשרים לשלוש הישיבה מסתיימת.

אבישי ברוורמן: דנה, תתחילי להתקדם.

מיכל רוזין: דנה, תעני כי אני יוצאת לישיבת סיעה.

דנה נויפלד: תמיד אפשר למצוא.

דנה נויפלד: בלי שום בעיה אני יכולה לבקר את המודל שנבחר מכל הכיוונים.

דנה נויפלד: השאלה היא תמיד שאלת הבחירה באופציה שהיא הרע ההכרחי במיעוטו.

דנה נויפלד: כאשר מדובר ביו"ר, בסמכויות שהוא מרכז ובסוג התפקיד שיש לו לפי החוק הזה, הרצון שהוא יהיה עצמאי במילוי תפקידיו גבר על הצרכים האחרים שלגבי חברי המועצה חלים במידה מופחתת.

דנה נויפלד: זה הרצון שבדיוק דובר בו לשמר פה את האפשרות של לשמר גורמים מקצועיים בתוך המועצה.

דנה נויפלד: בתוך האיזונים.

דנה נויפלד: היה אפשר לקבוע מודלים אחרים.

דנה נויפלד: היה אפשר להגיד: אף אחד לא מאריך כהונתו, בין אם זה חבר מועצה או בין אם זה היו"ר.

דנה נויפלד: היה אפשר לבוא ולהגיד: כולם – ניתן להם להאריך להם את הכהונה, גם ליו"ר וגם לחברי המועצה.

דנה נויפלד: נעשו פה שני דברים: נקבע ליו"ר תקופת כהונה טיפה יותר ארוכה כדי שהוא יוכל כאילו להמשיך את התקופה שלו, שלא תהיה חפיפה בין היו"ר והמועצה כדי שהידע יישמר.

דנה נויפלד: הדבר השני, בשביל לשמר את עצמאותו נקבעה לו תקופת כהונה אחת לחמש שנים שלא ניתנת להארכה, להבדיל מהחברים האחרים שכן ניתן בגלל שאצלם רצינו לתת עדיפות לשימור הידע.

מיכל רוזין: אני לא מצליחה להבין.

מיכל רוזין: בואי נדבר תכל'ס.

מיכל רוזין: את אומרת שנבחר היושב ראש ואת רוצה שהוא יהיה נטול תלות.

מיכל רוזין: התלות שלו היא לא בחברי המועצה, התלות שלו היא במינוי, בהארכה.

דנה נויפלד: נכון.

מיכל רוזין: אז השאלה היא, קודם כל, כל ארבע שנים לפחות במדינת ישראל השרים מתחלפים, הממשלה בתקווה מתחלפת.

מיכל רוזין: אבישי יהיה שר התקשורת.

מיכל רוזין: סליחה, שר האוצר – דברים משתנים.

קריאה: נשיא.

אבישי ברוורמן: רבותי, - - -

מיכל רוזין: אבישי, אתה לא חייב להגיב על הכול.

אבישי ברוורמן: לא, לא - - -

מיכל רוזין: מה שאני מנסה להגיד זה שהתלות שאת מדברת עליה היא לא קשורה לחברי המועצה.

מיכל רוזין: זה שני דברים שונים לחלוטין.

מיכל רוזין: גם היו"ר כמו המועצה יש להם את אותה תלות בוועדת האיתור, בשר, בממשלה.

מיכל רוזין: לכן, אני לא מבינה את ההפרדה שלגבי חבר המועצה זה בסדר שהם תלויים והם עלולים לנהוג כמו שהשר היה רוצה כי הם רוצים שיאריכו את כהונתם, ושם את לא מונעת את זה, ולגבי היושב ראש את כן מונעת את זה.

קריאה: אז יכול להיות שהמודל של לא תקופה רציפה של כהונה של מועצה אלא כל חבר נבחר לתקופה ואז לא בהכרח אותו שר בחר.

קריאה: היא מורכבת מהרבה חברי מועצה שכל פעם זה בקדנציה אחרת.

מיכל רוזין: כן, אבל אז קשה לתפקד.

מיכל רוזין: אני מבינה את הטיעון הנגדי שקשה לתפקד אם אנשים מחליפים.

קריאה: לא, יש רציפות של המועצה תמיד ואז כל פעם שר אחר בחר מישהו ואז יש תלות ברמה הזו, חוץ מהתלות בעצמאות של היושב ראש שנבחר לקדנציה אחת.

קריאה: זה פותר את שתי הבעיות כי לא אותו שר בחר את כל המועצה כגוש.

מיכל רוזין: אבל זה יוצר בעיה שלישית של חוסר תפקוד של מועצה שלא נבחרת ועובדת ביחד.

קריאה: לא, להיפך.

מיכל רוזין: זה עכשיו נכנס היום וההוא כבר עובד שלוש שנים, וההוא יגיד לו: אתה לא מבין כלום כי אני כבר שלוש שנים יושב ומחליט החלטות.

קריאה: אז עדיף שכולם לא מבינים כלום?

קריאה: לא עדיף כמו בכנסת, יש את הוותיקים שמסבירים לצעירים?

דנה נויפלד: אני רוצה להתייחס למה שאמר דודו.

דנה נויפלד: הטענה של דודו היא טענה טובה ובשביל להגשים את מה שהוא מדבר עליו צריך לשנות פה את כל המנגנון של המינוי כי המנגנון שיש כרגע במועצת הכבלים והלוויין שממנו הוא למד, ושוב, זה מודל שהוא טוב, אבל הוא מודל שונה מזה שנבחר כאן של ועדת איתור.

אבישי ברוורמן: מיכל, אני לא אצביע בלעדייך.

מיכל רוזין: לא, תצביע ומקסימום אני אגיש הסתייגות.

לאה ורון: לא, זה לא מקסימום.

לאה ורון: בוועדת הכלכלה מגישים הסתייגות בוועדה.

לאה ורון: זאת אומרת, קודם מועלית ההצעה - כמו שאומר התקנון.

מיכל רוזין: אבל, מה אני אעשה?

מיכל רוזין: יש סדר בכנסת.

מיכל רוזין: בשתיים וחצי יש ישיבות סיעה.

מיכל רוזין: צריך להיות בישיבות סיעה כמו שבארבע צריך להיות במליאה, מה לעשות?

מיכל רוזין: אצלנו יש סיעה מאוחדת.

מיכל רוזין: יושבים ביחד, מדברים על דברים, מקבלים החלטות.

מיכל רוזין: אני צריכה להיות שם, מה לעשות?

אבישי ברוורמן: אני מקבל את דעתך ואני סוגר את הישיבה מפני המרץ הרב שאת נותנת וכבודי למרצ.

מיכל רוזין: תודה לכם.

אבישי ברוורמן: תודה רבה.